Už boli takéto pokusy napr. v Maďarsku (zákaz bannerov v parlamente, pozn.), kde takéto niečo prešlo. Potom sa poslanci maďarského parlamentu obrátili na Európsky súd pre ľudské práva a uspeli - Vašečka

Európsky súd pre ľudské práva ("ESĽP") rozhodoval o porušení slobody prejavu v maďarskom parlamente, pričom sa rozhodnutie týkalo primeranosti zásahu do práv sťažovateľov v súvislosti s vyvesením transparentu. Z toho dôvodu hodnotíme výrok ako pravdivý.

novelu rokovacieho poriadku

Karácsony a ostatní v. Maďarsko

‘FIDESZ [the governing party]. You steal, you cheat and you lie.’

Európskeho dohovoru o ochrane ľudských práv a základných slobôd

.pdf


...že som mal možnosť minulý týždeň prijať brazílsku pani veľvyslankyňu so štyrmi spoločnosťami, ktoré fungujú práve v oblasti Spiša.

Stretnutie Petra Pellegriniho s brazílskou veľvyslankyňou Susanou Kleenbank a delegáciou brazílskych podnikateľov z regiónu Spiš sa odohralo, podľa tlačovej správy Úradu podpredsedu vlády pre investície a informatizáciu, 17. januára večer. Na stretnutí sa za slovenskú stranu zúčastnil aj tajomník Ministerstva hospodárstva Vojtech Ferencz. Tlačová správa spomína len zástupcov troch spoločností. Konkrétne ide o firmy Embraco, Rudolph Usinados a CRW. O stretnutí sme vyžiadali informácie z Úradu podpredsedu vlády SR pre investície a informatizáciu, obdržali sme nasledujúcu odpoveď : "Na stretnutí boli 4 predstavitelia brazílskych spoločností, podnikajúcich na Slovensku. Ako uvádza TSdvaja patrili do skupiny Embraco. Spoločnosti sú definované v tlačovej správe ako uvádzate ." Keďže išlo o štyroch predstaviteľov a nie štyri firmy, hodnotíme výrok ako nepravdivý.

Embraco Slovakia s.r.o. je najväčšou a zároveň najstaršou zo spoločností prítomných na stretnutí. V Spišskej Novej Vsi pôsobí od roku 1997 a dnes zamestnáva vyše 2 300 ľudí, čo ho robí najväčším zamestnávateľom v regióne. Venuje sa výrobe hermetických kompresorov a čerpadiel, ktoré potom dodáva najmä automobilkám. Na začiatku roku 2016 rozšírilo svoju pôsobnosť aj do Košíc, keď otvorilo svoje podporné centrum Global Business Support. Podľa vlastných slov si tu v novembri našlo prácu už 77 osôb a toto číslo by malo stúpať. Embraco, však začiatkom decembra pritiahlo aj negatívnu pozornosť , keď sa stalo v Spišskej Novej Vsi cieľom protestov proti nízkym platom jeho zamestnancov. Zamestnancom sa nepáčilo avizované šesť percentné zvýšenie miezd, čo je podľa nich nedostačujúce.

Firmy Rudolph Usinados a CRW sú menšie. Obe sídlia podobne ako Embraco v Spišskej Novej Vsi a podľa portálu Finstat ( Rudolph Usinados , CRW ) zamestnávajú pod sto zamestnancov. Prvá menovaná je výrobcom mechanických komponentov, hlavne hliníkových a kovových dielov, ktoré majú využitie najmä v automobilovom priemysle. CRW je výrobcom plastových komponentov a taktiež dodávateľom automobiliek.

správy
Embraco
otvorilo
novembri
pozornosť
Rudolph Usinados
CRW
Rudolph Usinados
CRW


..zrušiť špeciálny odvod (odvodová odpočítateľná položka) do zdravotnej zo strany zamestnancov (...) 16,50 to bolo predtým a teraz 48.

Odvodovú odpočítateľnú položku na zdravotné poistenie zaviedla druhá vláda Roberta Fica 1. januára 2015. Jej zámerom bolo znížiť odvodové zaťaženie slabo zarábajúcich zamestnancov. Odvodová odpočítateľná položka nie je fixne stanovenou sumou, závisí od výšky mzdy zamestnanca, preto ju nemožno zovšeobecňovať. Výrok hodnotíme ako zavádzajúci.

poistenie
580/2004 Z. z
vzťahovať
uvádza
Výpočet


Na Slovensku chýba „inovačná kultúra“. Svedectvom toho sú jedny z najnižších investícií v pomere k HDP (0,5 %) v rámci krajín EÚ aj OECD.

Slovenská republika patrí medzi krajiny, ktoré sa nachádzajú na konci zoznamu krajín EÚ, čo sa týka investovania do vedy a výskumu. Ročne investuje SR do tejto oblasti iba okolo 0.5% HDP.

investuje


Ja som, iba chcem povedať jednu vetu, ktorú presne pred rokom zhruba Daniel Lipšic povedal. Povedal: považujem za neprístupné, aby ktorýkoľvek občan, ktorejkoľvek krajiny sa stal predmetom pokusu zo strany policajného zboru, ktorý ohrozí jeho bezpečnosť a je neprípustné, aby sa minister vnútra skrýval pred médiami 3 dni, ak má aspoň štipku charakteru, tak odstúpi.

Správa TASR uvádza: "Považuje za neprístupné, aby sa ktorýkoľvek nič netušiaci občan SR stal predmetom pokusu zo strany polície, pokusu, ktorý ohrozuje jeho bezpečnosť," tvrdí Daniel Lipšic. Táto akcia podľa jeho slov svedčí o systémových pochybeniach, ale aj o individuálnom zlyhaní ministra. "Ten chcel kauzu najskôr zatĺcť, potom sa skrýval pred médiami. Keď ten škandál priznal, snažil sa hodiť vinu na iných - na psovoda, írsku políciu, pilota, samolepiaci ruksak, či bývalú vládu," konštatoval."

TASR


...jednoducho za dva roky bol ten schodok mínus 8%...

V roku 2009 bol schodok 8%, v roku 2010 bol deficit 7,9%. (Pre doplnenie rok 2008 2,1%, podľa údajov Eurostatu (.pdf)).

Eurostatu


V prípade Trebišova je to zo 49% na 71% a v prípade Krompachov je to dnes až 76% objasnenosť.

Podľa správy o stave kriminality a páchania trestnej činnosti bolo v Trebišove za rok 2016 (najaktuálnejšie informácie, pozn.) objasnených 72,57 % trestných činov ( .pdf , s. 3). Aktuálne informácie o kriminalite v Krompachoch sa nám nepodarilo dohľadať. Z tohto dôvodu výrok hodnotíme ako neoveriteľný. Kaliňák neuvádza, s ktorým rokom súčasnú kriminalitu v Trebišove porovnáva. Podľa štatistík trebišovského policajného zboru sa objasnenosť trestnej činnosti dlhodobo drží na dobrej úrovni. Pre lepší prehľad uvádzame percento objasnenosti za roky 2012 až 2016 v tabuľke. Krompachy sa stali známymi v súvislosti s tlačovkou Róberta Kaliňáka zo dňa 11. januára 2018. Kaliňák na nej predstavil nové opatrenia v boji s kriminalitou v rómskych osadách. Plánované je zvýšenie kompetencií policajného zboru, vznik občianskych hliadok a integrovaných policajných centier v krízových lokalitách.

.pdf opatrenia


Nikto sa nás nič nepýtal, keď ukrajinskí nacisti zaživa upálili desiatky ľudí v Dome odborov v Odese.

Požiar Domu odborov bol výsledkom stupňujúceho sa násilia a pouličných bitiek v meste Odesa medzi pro-ukrajinskými aktivistami za ukrajinskú jednotu a pro-ruskými aktivistami za federáciu. Súčasťou ukrajinskej strany boli futbaloví fanúšikovia, vrátane tzv. „ultras” a členov Pravého sektora, protestného hnutia ultranacionalistických skupín v Ukrajine. Obe strany konfliktu sa správali násilne. Konflikt vedúci k požiaru spustil útok pro-ruských aktivistov na pochod ukrajinských aktivistov. Požiar sa začal zrejme v dôsledku hádzania molotovových kokteilov, ktoré používali obe strany konfliktu. Kvôli tejto skutočnosti nie je možné určiť, ktorá strana oheň založila. Výrok preto hodnotíme ako nepravdivý.

Konflikt vedúci k požiaru v Dome odborov v Odese sa udial 2. mája 2014. Pri úvodnom konflikte zomrelo 6 ľudí, v dôsledku požiaru zahynulo 42 ľudí. V tomto období v krajine prebiehala revolúcia, ktorá viedla k zmene vlády a skončila sa anexiou Krymu Ruskom a pretrvávajúcou vojnou na juhovýchode Ukrajiny.

Skupina „2. máj“, skladajúca sa z 13 miestnych expertov (novinárov, bývalých policajtov a iných), prešetrila dostupné video materiály, forenzné správy, aby sa pokúsila zrekonštruovať udalosti vedúce k požiaru. Po skončení vyšetrovania skupina 2. máj vydala film, ktorý udalosti v Odese rekonštruuje.

Skupina 2. máj, spolu s Úradom vysokého komisára OSN pre ľudské práva (OHCHR) a Radou Európy (. pdf , s. 12) zhodne tvrdia, že nepokoje vedúce k požiaru sa začali útokom pro-ruských aktivistov na pokojný pochod futbalových fanúšikov na podporu jednotnej Ukrajiny. Pochod organizovali fanúšikovia futbalových tímov Černomorec Odesa a Metalist Charkov, ktorí proti sebe v ten večer hrali zápas (. pdf , s. 7).

Konflikt medzi dvoma skupinami vypukol v centre mesta, trval niekoľko hodín. Na oboch stranách boli použité zbrane, zomrelo šesť ľudí, pričom štyria z nich boli pro-ruskí aktivisti a dvaja pro-ukrajinskí. Vyšetrovacia skupina 2. máj prišla k záveru, že na oboch stranách boli niektorí členovia na konflikt pripravení dopredu, čo potvrdzuje aj monitorovacia správa OHCHR ( pdf ., s. 9). Účastníci oboch strán mali na sebe masky, prilby, niektorí boli aj ozbrojení.

Viaceré zdroje vyvracajú informácie o tom, že by ukrajinskí nacionalisti nahnali ľudí do budovy Odborov a upálili ich zaživa. Túto verziu vyvracia napríklad Centrum pre analýzu európskej politiky ( CEPA ). Monitorovacia správa OHCHR z júna 2014 uvádza, že časť pro-ruských aktivistov utiekla z miesta, kde sa konflikt začal, do nákupného centra, prenasledovaná pro-ukrajinskými aktivistami. Neskôr sa obe skupiny presunuli na námestie Kulikovo pole, kde ukrajinskí podporovatelia podpálili tábory druhej skupiny, ktoré tam stáli niekoľko mesiacov, odkedy sa začala revolúcia v krajine. Následne sa pro-ruskí oponenti schovali v blízkej budove Odborov a obe skupiny po sebe začali hádzať zápalné fľaše. Správa OHCHR z júna 2014 taktiež pripisuje požiar obom skupinám konfliktu, nemenuje ako vinníka jednotlivú skupinu (. pdf , s. 10). Podľa správy Rady Európy neboli nájdené žiadne dôkazy o tom, že by bol požiar vopred plánovaný, ani o použití toxických látok (. pdf , s. 31).

Výrok je založený na informovaní zo strany Ruska. Ruskí štátni predstavitelia prirovnali udalosti k nacistickým vojnovým zločinom a v ruských štátnych médiách je udalosť opisovaná ako „ fašistický masaker “. Nepokoje vedúce k požiaru pripísali pravicovým radikálom a nacionalistom a taktiež pravicovým futbalovým fanúšikom z pro-ukrajinskej strany.

Zdroje sa zhodujú ( CoE (s. 12), KHPG ), že hlavná chyba bola na strane policajných a hasičských zložiek; na tento faktor sa zameralo aj vyšetrovanie súdu. Monitorovacia správa OHCHR (. pdf , s. 5) upozornila na niekoľko nejasností, predovšetkým prečo obe zložky nereagovali adekvátne alebo reagovali príliš pomaly. Podľa skupiny 2. máj informácie naznačujú, že Štátna správa pre mimoriadne situácie, ktorá bola zodpovedná za hasenie požiaru, nesprávne vyhodnotila situáciu a hasiči nedokázali zabrániť úmrtiam v dôsledku plameňov a vdýchnutia dymu. Hasičský zbor, ktorého základňa je vzdialená 650 metrov od Domu Odborov, prišiel 45 minút po prijatí prvého telefónátu o požiari (. pdf , s. 10).

Na základe skúmania dostupných materiálov Skupina 2. máj konštatovala, že polícia mala dostatok času vytvoriť na námestí Kulikovo pole policajný kordón a zabrániť eskalácii konfliktu, ale nestalo sa tak.

bol

boli

hnutia

začal

Kvôli

zomrelo

zahynulo

skladajúca

vydala

Skupina

pdf

pdf

vypukol

zomrelo

prišla

pdf

CEPA

stáli

pdf

pdf

prirovnali

fašistický masaker

nacionalistom

CoE

KHPG

zameralo

pdf

Podľa

pdf

skúmania


V roku 201 4 skončí 12 ročné funkčné obdobie 3 sudcom Ústavného súdu. Národná rada by už na marcovej schôdzi mala vybrať 6 kandidátov na post sudcov ÚS SR a z nich si prezident vyberie 3 sudcov.

4 skončí
mala


Zdravotníctvo, sociálne služby sú veľmi drahá záležitosť, aj keď na ich financovaní sa kraj podieľa v podstate len z 1%.

Demagog.SK nezistil celkový rozsah výdavkov nutných pre chod zdravotníctva a sociálnych služieb v BBSK. Obe položky sú však súčasťou rozpočtu samosprávneho kraja a výdavky na sociálne služby patria medzi najvyššie výdavky rozpočtu BBSK.


Ale pán premiér, podľa Ústavy Slovenskej republiky sa člen vlády musí, musí zúčastniť rokovania Národnej rady.

Nie je pravda, že Ústava SR upravuje podmienku povinnej účasti členov vlády na rokovaní NR SR. Uvedená povinnosť sa nenachádza ani v prvej časti Ústavy SR - Národná rada SR, ani v inom oddiely Ústavy.

Ústavy SR


Keď sa vracala téma imunity do parlamentu ako taká nekonečná story, nekonečný príbeh, pokúsil som sa prísť s návrhom, ktorý som avizoval už počas môjho inauguračného prejavu...

Pavol Paška síce povedal vo svojom inauguračnom prejave : „Práve preto musíme verejnosti ponúknuť vnímanie politiky ako jednoznačnej služby občanovi, vychádzajúc z tézy, že politický zástupca nemôže mať nikdy viac práv ako zastupovaný, a principiálne odmietnuť snahy postaviť volených zástupcov vyššie ako občanov, ktorí ich volili.“ O konkrétnom návrhu ale nehovoril.

inauguračnom prejave


(...) a okrem toho sme na dobrom výbere daní a boji proti daňovým únikom našli aj takmer dve miliardy eur...

Na výbere daní získal štát skutočne približne 2 miliardy. Upozornujeme však, že na výber dani - nominálnu hodnotu, malo vplyv aj zvýšenie daní. Výrok hodnotíme ako pravdivý. Fico vo výroku hovorí o tom že"...našli takmer dve miliardy" teda by sa malo jednať o už získané peniaze - porovnávať budeme preto rok 2013 (na tento rok mali už opatrenia Ficovej vlády reálny dosah) s rokom 2015. V roku 2013 sa vybralo na daniach (podľa najnovšieho dostupného údaju, vydaného vo februári 2015) približne 12,096 miliardy eur. V roku 2015 sa (podľa najnovšieho údaju vydaného vo februári 2016) vybralo na daniach 13,798 miliardy eur. Rozdiel je teda 1,702 miliardy eur, čo je skutočne necelé dve miliardy ako tvrdí Fico. IFP (12. februára 2016) a TASR uvádzajú najnovšie údaje, ktoré sú však prognózami na nasledujúce roky: V tomto roku (2016) by malo dôjsť k zvýšeniu príjmov o 410 miliónov eur, v budúcom o 369 miliónov eur a v roku 2018 o 444 miliónov eur. Dokopy je to teda 1,712 miliardy eur. Podľa Radovana Ďuranu hlavné opatrenia, ktoré pomohli vybrať viac peňazí boli zmeny v daňovom systéme , zavedenie elektronickej evidencie tržieb a národnej bločkovej lotérie . Dátum zverejnenia analýzy: 15.02.2016 Naspäť Nahlásiť chybu

IFP

TASR

Radovana Ďuranu

daňovom systéme

národnej bločkovej lotérie


Ale mohli by ste si aj pamätať, že poslanci za SNS predložili 44 noriem, pokiaľ si pamätám.

Už v rozhovore pre časopis Extraplus R. Rafaj uvádza iné číslo t.j. 42 návrhov, ktoré predložili poslanci za SNS. My sme napočítali 40 zákonov .

Extraplus zákonov


Zavedieme systém predaja konečnému spotrebiteľovi, pretože tam samotná Európska únia vyžaduje menej tých hygienických kritérií a opatrení, ktoré musia spĺňať.

Nevieme zhromaždiť všetky nariadenia a vyhlášky, ktoré upravujú predaj koncovému spotrebiteľovi, preto nedokážeme overiť či regulácia pri predaji konečnému spotrebiteľovi je menej prísna ako pri predaji z dvora.


Sme im nechali plány, projekty na rekonštrukciu bystrickej nemocnice, na rekonštrukciu Ružinova, už mohli strihať pásky… oni len kvôli tomu, lebo Pelleho vláda, tak sme to zrušili a teraz nemajú ani akú pásku pred voľbami prestrihnúť, aby sa aspoň pochválili, že dačo tej krajine po sebe zanechajú.

Vláda Petra Pellegriniho schválila v roku 2019 komplexnú rekonštrukciu a modernizáciu Univerzitnej nemocnice Bratislava (UNB) v Ružinove. Predpokladalo sa, že tento projekt by mal byť ukončený v roku 2024 a náklady sa mali pohybovať vo výške 86 miliónov eur.

Verejnú súťaž nemocnica vyhlásila začiatkom roka 2020, avšak v inom rozsahu a aj rozdielnej výške nákladov. V súťažných podkladoch bola suma rekonštrukcie 71,5 milióna eur. Podľa informácií portálu YIM.BA , manažment nemocnice verejné obstarávanie neskôr zrušil bez komunikovania dôvodov. Na webovej stránke Úradu pre verejné obstarávanie je však zákazka stále vedená ako „aktívna.“

Pellegriniho vláda schválila v januári 2019 návrh rekonštrukcie Fakultnej nemocnice s poliklinikou F. D. Roosevelta v Banskej Bystrici. Rekonštrukcia mala byť hotová do konca roka 2023 a vyjsť mala na 104 miliónov eur.

Rekonštrukcia sa nakoniec neuskutočnila, pretože ministerstvo zdravotníctva po ukončení verejného obstarávania neodporučilo podpísať zmluvu s dodávateľom stavby. Dôvodom bol najmä nárast cien stavebného materiálu a ostatných nákladov, kvôli ktorým nebol plán finančne udržateľný. K septembru 2021 preto nemocnica zrušila verejné obstarávanie.

Výrok Petra Pellegriniho hodnotíme ako nepravdivý. Líder Hlasu-SD nehovorí pravdu o tom, že vláda, ktorá vzišla po parlametných voľbách 2020 mohla tzv. „strihať pásky“ zrekonštruovaných nemocníc. Projekty nemocníc v Bratislave a v Banskej Bystrici, ktoré schválila jeho vláda v roku 2019, mali predpokladaný dátum ukončenia prác na konci roka 2023, respektíve v roku 2024. Zároveň nepravdivo uvádza dôvod, pre ktorý bol minimálne projekt banskobystrickej nemocnice ukončený. Ministerstvo zdravotníctva rekonštrukciu zrušilo pre neudržateľný finančný plán z dôvodu nárastu stavebných nákladov a nie kvôli odlišnému „politickému tričku.“ Dôvod zrušenia rekonštrukcie UNB nie je známy z verejne dostupných zdrojov.

schválila vyhlásila suma YIM.BA stránke schválila neodporučilo


Mňa mrzí aj to, že výrazne vďaka dobrým podmienkam na finančných trhoch klesla cena...

Možný pokles ceny potvrdil sám J. Figeľ v diskusii: „ Nová úroveň zamýšľaná na diskusiu bola medzi 190 a 210 milióna eur ročnej platby po dobu 30 rokov .“ Konzorcium však podľa neho ešte nemalo túto ponúknutú úpravu dohodnutú s partnerskými bankami.


Kritizuje sa rozpočtový deficit Talianska okolo 2,4 percenta. Ale francúzsky deficit vyše tri percentá nikto nerieši.

Po tom, čo Európska komisia odmietla a podrobila kritike rozpočtový návrh talianskej vlády, ktorý v roku 2019 počítal s nárastom schodku na 2,4 percenta HDP z 1,8 percenta HDP z roku 2018, sa Taliani v rámci kompromisnej dohody s Bruselom rozhodli znížiť deficit na 2,04 percenta. Pčolinský síce správne hovorí o francúzskom deficite, ktorý pre rok 2019 je vyšší ako 3 percentá, ale komisár EÚ pre hospodárske a menové záležitosti Pierre Moscovici na to reagoval, že francúzske prekročenie limitu bude možné tolerovať, ak pôjde iba o dočasnú záležitosť, pretože francúzsky prezident Emmanuel Macron sa po násilných protivládnych protestoch takzvaných žltých viest proti zvyšovaniu životných nákladov rozhodol pre ústupky voči demonštrantom. Výrok preto hodnotíme ako nepravdivý, keďže na európskej úrovni bol riešený aj rozpočet Francúzska.

odmietla znížiť


(Pretože sme tu všetko 3 ženy, sme všetky 3 matky, a teda ja už aj stará mama a viem, že keď sme sa dozvedeli o tom, že čakáme bábätko, tak nám prvé napadlo, že či bude zdravé, či ho donosíme, či tá rodina sa naň bude tešiť a proste takéto,) a to je aj podľa štatistík tá prvá myšlienka.

Demagóg.SK nedohľadal výskumy, prieskumy alebo štatistiky, ktoré by dokumentovali prvé myšlienky budúcich mamičiek. Psychiatrička Mary Kimmel z University of North Carolina tvrdí , že strach z potratu či poškodenia plodu je pocitom typickým pre prvý trimester tehotenstva. Častou starosťou podľa nej býva aj otázka, či mamička dostane dostatočnú podporu rodiny. Anna Záborská ani po dvoch týždňoch nereagovala na žiadosť o zaslanie zdrojov, z ktorých vo svojom tvrdení vychádzala. Jej poslanecký asistent ju ospravedlnil pre nedostatok času. Zdroje sľúbili poslať dodatočne. V čase publikovanie relácie - t.j. k 25. júnu - nám poskytnuté neboli. Tvrdenie Anny Záborskej preto hodnotíme ako neoveriteľné.

tvrdí


Na Slovensku máme 30 pacientov na jednu zdravotnú sestru.

Z výroku nevyplýva, odkiaľ Matovič informácie čerpal alebo na čo odkazuje. Národné centrum zdravotníckych informácií vydalo správu o stave zdravotníctva so štatistikami, pričom údaje z tohto dokumentu potvrdzujú Matovičove tvrdenia. Výrok hodnotíme ako pravdivý. V januári 2016 sa objavila správa v médiách ( TASR ), ktorá sa týkala zistení Národného centra zdravotníckych informácií (NCZI) prezentovaných v dokumente Zdravotníctvo Slovenskej republiky v číslach 2013 (.pdf). Táto správa predkladá najnovšie štatistiky z oblasti zdravotníctva, medzi inými v nej nájdeme aj počet zdravotníckych pracovníkov a počet zdravotných sestier ( .pdf , s. 12 ). V roku 2013 bol počet zdravotných sestier 31 128, počet pôrodných asistentiek 1 775. Správa ďalej obsahuje aj štatistiky ohľadom obsadenosti lôžok v nemocniciach a počet hospitalizovaných pacientov v daných rokoch. Počet hospitalizovaných v roku 2013 klesol oproti roku 2012, vtedy bolo toto číslo 1 007 182. V roku 2013 počet hospitalizovaných nedosiahol milión, celkovo došlo k 986 497 hospitalizácií. Z týchto údajov vyplýva, že na jednu zdravotnú sestru padne približne 32 pacientov (ak počítame aj s pôrodnými asistentkami, tak približne 30 pacientov).

TASR

.pdf


Ja by som naozaj videl aj veľmi užitočný význam to ženevské stretnutie, kde bolo, kde boli hlavní hráči. To znamená Amerika, Rusko, Ukrajina a Európska únia.

Kukan hovorí o stretnutí v Ženeve o Ukrajine, kde sa skutočne stretli zástupcovia USA, Ruska, Ukrajiny a EÚ, kde ich zástupcovia diskutovali o situácii na Ukrajine. To ako veľmi užitočný význam toto stretnutie malo Demagog.SK nehodnotí.

stretnutí stretli TU


Sme stranou stabilizovanou nad 5 percentami.

Agentúry MEDIAN a FOCUS vykazujú od roku 2013 v priemere preferencie SaS na úrovni nad 5%. Aj posledné čísle z týchto agentúr hovoria o preferenciách nad 5%. Agentúry Polis a MVK naopak namerali od roku 2013 v priemere preferencie pod 5% a aj posledné preferencie SaS z týchto agentúr sú pod 5%. Vzhľadom na to, že v prípade MEDIAN a FOCUS platí, že SaS v priemere dlhodobo dosahuje na 5%, výrok hodnotíme ako pravdivý. Podľa volebného modelu MEDIAN sa preferencie SaS od začiatku roku 2013 pohybujú na úrovni v priemere nad 5%. Aj posledné čísla agentúry MEDIAN hovoria o preferenciách na úrovni 6,8%, čo je nad 5%. Nižšie v tabuľke uvádzame preferencie SaS podľa agentúr Polis, MVK a FOCUS. FOCUS vykazoval preferencie SaS v priemer nad 5%, Polis mierme pod 5% a MVK len na úrovni 4%. Dátum zverejnenia analýzy: 28.04.2014 Naspäť Nahlásiť chybu

MEDIAN MEDIAN


DRG je len jedna zložka v nemocniciach, ale je tu niekoľko ďalších projektov a mechanizmu, však koniec koncov aj tie veci, ktorú sú v súčasnosti v legislatívnom procese riešia mnohé veci týkajúce sa adresnejšieho, efektívnejšieho vynakladania verejných zdrojov, alebo rovnakého objemu peniazi za významne vyššiu kvalitu.

V súčasnosti sa v legislatívnom procese nachádza presne 83 zákonov, ktorých zodpovedným predkladateľom je minister zdravotníctva, Tomáš Drucker. Či však tieto zákony pomôžu k adresnejšiemu a efektívnejšiemu vynakladaniu verejných zdrojov zostáva nateraz otázne, preto výrok hodnotíme ako neoveriteľný. Dokument ktorý vydal Úrad pre dohľad nad zdravotnou starostlivosťou definuje systém DRG nasledovne: „DRG systém je vo svete považovaný za najobjektívnejší, najtransparentnejší a najspravodlivejší systém financovania nemocníc. DRG systém meria a vyhodnocuje produkciu nemocníc. Meria ako efektívne nemocnice využívajú diagnostiku, liečbu a svoje služby“(. pdf , s.1). V súčasnom legislatívnom procese sa nachádzajú LP /2017/32 Zákon z 2017, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa mení zákon č. 455/1991 Zb. o živnostenskom podnikaní (živnostenský zákon) v znení neskorších predpisov, ďalej legislatívny proces číslo LP /2017/275 Zákon, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.

presne pdf LP LP


Keď ste hovoril o roku 2001, tak som vyhral o 242 hlasov v druhom kole a ten výsledok sa stále zlepšoval.

V druhom kole volieb predsedov samosprávnych krajov v Prešovskom kraji dosiahli kandidáti nasledujúce výsledky:

v roku 2001
v roku 2005
v roku 2009
Štatistický úrad SR


Vy ste nás priamo, priamo obvinili vtedy v tom statuse, že konkrétne politické strany sú zodpovedné za to, čo sa stalo svojou rétorikou.

Šimečka sa po útoku pred Teplárňou vyjadril, že konkrétne politické strany sú zodpovedné za šírenie nenávisti, avšak nemenoval ich a neobvinil priamo, výrok Roberta Kaliňáka preto označujeme ako zavádzajúci.

Michal Šimečka sa v statuse z 13. októbra 2022 vyjadril k teroristickému útoku, pri ktorom boli zavraždení dvaja ľudia na Zámockej ulici pred podnikom navštevovaným LGBTI+ ľuďmi. Predseda strany Progresívne Slovensko na sociálnej sieti uviedol , že „hrozný čin nemôžeme vnímať izolovane. Stal sa v kontexte dlhodobej polarizácie spoločnosti a šírenia nenávisti, za čím stoja konkrétni ľudia a konkrétni politickí aktéri.” Ďalej uviedol , že „sú zaňho zodpovední aj politici a političky na Slovensku” a „je dôsledkom toho nenávistného jazyka voči menšine, ktorý na Slovensku máme.”

Je teda pravdou, že napísal, že za atmosféru nenávisti vedúcu k teroristickému činu sú zodpovední konkrétni politickí aktéri a aj politici a političky, ale nemenoval ich a neobvinil priamo.

vyjadril uviedol uviedol


Ešte nie je už to embargo účinné, tak už sme videli ako na to zareagovali trhy, ceny sa zvýšili, čiže už teraz vidíme negatívny dôsledok toho a samozrejme všetko nasvedčuje tomu, že tie ceny budú rásť aj naďalej.

Ceny ropy na základe prijatých sankcií EU naozaj poskočili smerom nahor, aj keď neskôr v týždni znova klesli. Kvôli súhre viacerých faktorov predpovedajú analytici vyššie ceny aj do budúcnosti. Výrok preto hodnotíme ako pravdivý.

Ceny ropy sa po dohode EÚ na čiastočnom embargu voči dovozu z Ruska dočasne zvýšili . Severomorská ropa Brent stúpla v reakcii na prijaté sankcie o 1,5 % na 123,5 dolára za barel a americká ropa WTI o 3,3 % na 118,8 dolára. V druhej polovici tohto týždňa už ale „šok z embarga“ na trhu opadol a ceny Brentu klesli smerom k 116 dolárom za barel.

Ceny ropy by ale mali stúpať aj v najbližších týždňoch. Môže za to niekoľko faktorov . Okrem dohody EÚ na čiastočnom zákaze dovozu ruskej ropy, aj vývoj pandemickej situácie v Číne, a tiež prichádzajúca letná motoristická sezóna.

Zvýšenie prognóz cien ropy predpovedajú aj najvýznamnejšie svetové banky. Barclays na základe správy agentúry Reuters v pondelok uviedla, že v tomto roku očakáva zvýšenie priemernej ceny ropy Brent o 11 dolára a v budúcom roku o 23 dolára za barel. Prognózu smerom nahor oznámila aj banka Citigroup.

zvýšili opadol faktorov predpovedajú


Dnes sme v absurdnej situácii, ktorú už prax ukázala. Keď generálny prokurátor sa dopustí disciplinárneho priestupku, tak podľa dnešnej našej právnej úpravy návrh na disciplinárne konanie musí dať sám na seba.

V súcasnosti je právna úprava v zákone c.154/2001 Z.z. takáto: "§ 197 (1) Návrh na zacatie disciplinárneho konania je oprávnený podat a) generálny prokurátor proti prokurátorovi ktorejkolvek prokuratúry, b) minister obrany Slovenskej republiky (dalej len 'minister obrany') proti ktorémukolvek prokurátorovi vojenskej prokuratúry, c) námestník generálneho prokurátora proti prokurátorom generálnej prokuratúry a vedúcim prokurátorom, ktorí patria do jeho riadiacej pôsobnosti, d) príslušný krajský prokurátor proti prokurátorovi krajskej prokuratúry, okresnému prokurátorovi a prokurátorovi okresnej prokuratúry, e) vyšší vojenský prokurátor proti prokurátorovi vyššej vojenskej prokuratúry, vojenskému obvodnému prokurátorovi a prokurátorovi vojenskej obvodnej prokuratúry, f) príslušný okresný prokurátor proti prokurátorovi okresnej prokuratúry, g) príslušný vojenský obvodný prokurátor proti prokurátorovi vojenskej obvodnej prokuratúry (dalej len 'navrhovatel')." Návrh novely zákona ktorým sa mení a doplna zákon c. 154/2001 Z.z hovorí: " Návrh na zacatie disciplinárneho konania je oprávnený podat a) generálny prokurátor proti prokurátorovi ktorejkolvek prokuratúry, b) minister spravodlivosti proti prokurátorovi ktorejkolvek prokuratúry vrátane generálneho prokurátora, c) verejný ochranca práv proti prokurátorovi ktorejkolvek prokuratúry vrátane generálneho prokurátora, d) námestník generálneho prokurátora proti prokurátorom generálnej prokuratúry a vedúcim prokurátorom, ktorí patria do jeho riadiacej pôsobnosti, e) príslušný krajský prokurátor proti prokurátorovi krajskej prokuratúry, okresnému prokurátorovi a prokurátorovi okresnej prokuratúry, f) príslušný okresný prokurátor proti prokurátorovi okresnej prokuratúry (dalej len 'navrhovatel')." V súcasnej úprave zákon nepripúšta iným osobám podat návrh na disciplinárne konanie voci generálnemu prokurátorovi. Môže tak ucinit len generálny prokurátor. L. Žitnanská tak interpretuje zákon pravdivo.

Návrh novely zákona


Podarilo sa nám presadiť zlepšenie starostlivosti o mamičky na materskej.

Zatiaľ bolo schválene zvýšenie materského príspevku z 55% na 60% čistej mzdy (§53).

z 55% na 60%


Nehovoriac o tom, že Korčok bol spojený s Agentúrou Evka, o ktorých Denník N písal, aké sú to kauzy a rozkrádačky.

Agentúra Evka je známa v súvislosti s spornými zakázkami na ministerstve zahraničných vecí. Podľa whistleblowerky a bývalej zamestnankyne ministerstva Zuzany Hlávkovej sa pri príprave podujatia, ktoré organizovala agentúra Evka, šafárilo s verejnými zdrojmi a obchádzal sa zákon. V súvislosti s kauzou sa skôr hovorilo o nehospodárnom nakladaní s verejnými prostriedkami ako o „rozkrádačke“. Meno Ivana Korčoka sa v kauze vyskytuje najmä kvôli faktu, že v tej dobe pôsobil ako štátny tajomník a komunikoval v mene ministerstva v niektorých otázkach spojených s kauzou. Nebola mu však pripisovaná priama zodpovednosť za túto kauzu ani prepojenie s agentúrou Evka, ako to naznačuje Danko.

Výrok Andreja Danka preto hodnotíme ako zavádzajúci.

Agentúra Evka sa stala neslávne známou najmä v súvislosti s kontroverznými zakázkami týkajúcimi sa galavečera k uvedeniu loga slovenského predsedníctva, ktoré sa konalo pod záštitou ministerstva zahraničia.

Na podozrivé obstarávanie v hodnote tisícov eur vtedy upozornila whistleblowerka a bývalá zamestnankyňa ministerstva Zuzana Hlávková. Hlávková tvrdila , že pri príprave podujatí na predsedníctvo Slovenska v Rade Európy sa šafárilo s verejnými zdrojmi a obchádzal sa zákon, a to všetko s vedomím ministra zahraničných vecí Miroslava Lajčáka.

Hlávková označila pridelenie zákazky agentúre Evka za pofidérne . Hlávková tvrdila, že agentúra bola vybraná bez verejnej súťaže, za zvláštnych okolností, podklady boli vytvorené narýchlo a zadanie zákazky bolo ušité na víťaznú agentúru.

Vtedajší hovorca rezortu Peter Stano po Hlávkovej vyjadreniach uviedol , že bývalá zamestnankyňa hovorí o záležitostiach, ktoré nespadali do jej pracovnej zodpovednosti a nemala k nim plnú informovanosť vzhľadom na jej funkciu.

Ivan Korčok v tom čase pôsobil na ministerstve zahraničných vecí ako štátny tajomník. S kauzou sa jeho meno spája najmä kvôli jeho pozícii na ministerstve a tomu, že komunikoval v mene ministerstva v niektorých otázkach spojených s kauzou. Korčok sa vtedy vyjadril , že ministerstvo zahraničných vecí podľa zákona nemôže zverejniť informácie o firmách, ktoré boli s Agentúrou Evka v súťaži, pretože tieto firmy si to neželajú. Zároveň tvrdil, že postup ministerstva, po prevalení kauzy, bol v súlade so zákonom.

O kauze okolo obstarania galavečera informoval vo viacerých článkoch aj Denník N . Denník písal o „ spornom minitendri “ na galavečer k uvedeniu loga slovenského predsedníctva, že ministerstvo vybralo „ drahšiu ponuku “ alebo informoval o „ podozrivých okolnostiach výberu “.

Výber firiem k predsedníckej zákazke prešetroval Úrad pre verejné obstarávanie aj Protimonopolný úrad, žiadne porušenie zákona však nezistili. Transparency International rozhodnutie kritizovalo pre povrchnú kontrolu. Po získaní ďalších dokumentov Transparency International konštatovala , že služby, ktoré Evka ponúkala pre štát neboli ani najvýhodnejšie, ani najlacnejšie.

Agentúra Evka
upozornila
tvrdila
pofidérne
uviedol
pôsobil
vyjadril
informoval
vo
viacerých
článkoch
aj
Denník
N
spornom minitendri
drahšiu ponuku
podozrivých okolnostiach výberu
prešetroval
kritizovalo
konštatovala


Vojenský konflikt na Ukrajine začal v roku 2014 nelegálnym obsadením Krymu a vznikom separatistických republík na Donbase, ktoré Rusko priamo podporovalo. 24. februára 2022 spustilo Rusko inváziu na Ukrajinu. Dankov výrok preto hodnotíme ako nepravdivý.

Pozadie konfliktu sa datuje do roku 2013, kedy bola krajina na rozcestí svojho budúceho smerovania. Vtedajší ukrajinský prezident Viktor Janukovyč sa pokúšal o prehĺbenie spolupráce s Ruskou federáciou, zatiaľčo väčšina Ukrajincov podporovala cestu európskej integrácie (. pdf . str. 10). V novembri 2013 odmietol Janukovyč podpísať asociačné dohody s Európskou úniou a namiesto toho sa rozhodol uzavrieť dohodu o hospodárskej spolupráci s Ruskom. Toto rozhodnutie vyvolalo masové protesty, ktoré poznáme ako Euromajdan . Po týchto protestoch Janukovyč utiekol do Ruska, čo spôsobilo mocenské vákuum.

Rusko medzitým využilo chaos v krajine na obsadenie a anexiu Krymského polostrova. Následne východoukrajinské regióny Doneck a Luhansk vyhlásili nezávislosť a začali bojovať proti ukrajinskej vláde. Tieto územia boli podporované Ruskom, ktoré poskytovalo vojenskú pomoc a podporu rebelujúcim separatistom. To vyústilo v ozbrojený konflikt, ktorý trvá dodnes.

Väčšina krajín ale aj medzinárodné organizácie ako OSN a EÚ považujú Rusko v Krymskom konflikte za agresora. V marci 2014 Ukrajina požiadala o mimoriadne zasadnutie Rady bezpečnosti OSN s cieľom diskutovať o situácii na Kryme. V rámci tohto zasadnutia sa uskutočnilo hlasovanie o rezolúcii, ktorá by odsúdila ruskú anexiu Krymu. Keďže Rusko je stálym členom Bezpečnostnej rady OSN s právom veta, rezolúciu zablokovalo . Podobné hlasovanie tak prebehlo na Valnom zhromaždení, kde anexiu Krymu odsúdila veľká väčšina krajín, proti ich bolo iba 11.

Andreja Danka sme 13. marca 2023 oslovili so žiadosťou o reakciu, no nevyužil ju a požiadal portál Demagóg.sk, aby ho viac nekontaktoval, keďže sme podľa neho neobjektívni. Na otázku, v čom konkrétne, hovorkyňa SNS Zuzana Škopcová nereagovala.

pdf
asociačné dohody
dohodu o hospodárskej spolupráci
Euromajdan
anexiu
vyhlásili
podporované
požiadala
zablokovalo
odsúdila


Tam som bol (v minulom volebnom období, pozn.) tuším druhý v poradí s počtom predložených návrhov zákonov a prvý bol Miro Kadúc od nás (z OĽaNO, pozn.).

Na webovom sídle NR SR je zverejnená legislatívna iniciatíva jednotlivých poslancov za jednotlivé volebné obdobia. Je skutočne pravdou, že Miroslav Kadúc mal najviac predložených návrhov zákonov, a to 108. Igor Matovič bol druhý so 105 predloženými návrhmi. Výrok Igora Matoviča preto hodnotíme ako pravdivý.

Miroslav Kadúc
Igor Matovič
najaktívnejšou
"skóre"
TASR
Hlina
Martin Fecko
Jozef Viskupič
opustil


Nikdy sme za 20 rokov nepoužili ako Slovensko právo veta a aj na zrušenie práva veta je právo veta.

Slovensko nikdy nepoužilo právo veta v Európskej rade, ktorá prijíma rozhodnutia jednomyseľne - teda ak jeden z členských štátov nesúhlasí, rozhodnutie sa neprijme. Pri hlasovaní o predložených návrhoch Európska únia vo väčšine oblastí hlasuje v rámci Rady EÚ kvalifikovanou väčšinou. Jednomyseľné prijatie rozhodnutia sa uplatňuje v takzvaných citlivých oblastiach, napríklad v oblasti zahraničnej a bezpečnostnej politiky, daní a prijatia nových členských štátov. Zmena spôsobu hlasovania v Rade EÚ alebo v Európskej rade si vyžaduje zmenu zakladajúcich zmlúv EÚ, s ktorou musia súhlasiť všetky členské štáty, teda jeden z členských štátov takúto zmenu môže vetovať. Výrok preto hodnotíme ako pravdivý.

22. novembra 2023 Európsky parlament schválil súbor odporúčaní na zmenu základných zmlúv EÚ. Medzi odporúčania patrí aj rozšírenie oblastí, v ktorých EÚ rozhoduje kvalifikovanou väčšinou, vrátane daní a zahraničnej a bezpečnostnej politiky. Za návrhy, ktorých súčasťou bolo aj zrušenie práva veta v hlasovaní o zahraničnopolitických otázkach ako napríklad zavedenie sankcií, hlasovalo 305 poslancov, 276 bolo proti a 29 sa zdržalo. Schválenie návrhov nie je záväzné, ide o politickú výzvu zo strany Európskeho parlamentu a poslancov, ktorí s návrhmi prišli. Návrhy sú zároveň reakciou na očakávania občanov súvisiacich so zefektívnením a zvýšením demokracie Európskej únie, ktoré boli formulované v návrhoch Konferencie o budúcnosti Európy.

Oslovili sme profesorku Luciu Mokrú, expertku na medzinárodné právo. Vysvetlila, že na to, aby sa hlasovanie kvalifikovanou väčšinou rozšírilo, musia všetky členské štáty schváliť zmenu zmlúv EÚ a ratifikovať ich. Ak by zmena zmlúv nebola ratifikovaná jednou členskou krajinou, takáto úprava nenadobudne účinnosť, teda jeden členský štát môže zmenu zablokovať.

Kľúčové rozhodnutia EÚ sa dejú v Rade Európskej únie, známej aj ako Rada ministrov alebo len „Rada“. Tá je zložená z ministrov jednotlivých členských štátov a rozhoduje o európskej legislatíve spolu s Európskym parlamentom. Existujú tri spôsoby, ktorými Rada EÚ prijíma rozhodnutia. Potrebuje buď jednoduchú väčšinu (14 členských štátov hlasuje za, uplatňuje sa zvyčajne v procesných otázkach); kvalifikovanú väčšinu (súhlas 55 % členských štátov, ktoré zastupujú najmenej 65 % obyvateľstva EÚ); alebo jednomyseľné hlasovanie. V prípadoch, kedy schválenie Radou vyžaduje jednomyseľnosť, majú členské štáty takzvané právo veta, pretože ktorýkoľvek štát môže schváleniu zabrániť svojim nesúhlasom. Jednomyseľnosť sa uplatňuje v citlivých oblastiach:

Zahraničná a bezpečnostná politika

Práva občanov EÚ

Členstvo v EÚ

Dane

Financie EÚ

Spravodlivosť a vnútorné veci

Sociálne zabezpečenie a ochrana

Európska rada je zložená hláv štátov (prezidentov a prezidentiek) a predsedov a predsedkýň vlád. Táto inštitúcia EÚ nemá legislatívnu právomoc, jej úlohou je určovať politické smerovanie a priority EÚ prijatím takzvaných záverov. V určitých prípadoch určenými zmluvami však Európska rada rozhoduje jednomyseľným hlasovaním. Profesorka Lucia Mokrá vysvetlila, že spoločnú zahraničnú a bezpečnostnú politiku vykonáva Európska rada spolu s Radou ministrov, ktorá má exekutívnu a rozhodovaciu právomoc ( Čl. 24, ods. 1 ). Právo veta uplatnilo napríklad Maďarsko v decembri 2023 v oblasti financií EÚ, keď zablokovalo revíziu rozpočtu EÚ, ktorá by umožnila zvýšenie finančnej pomoci Ukrajine. Finančnú pomoc napokon po dohode s maďarským premiérom schválili lídri EÚ v januári 2024.

Zrušenie práva veta predovšetkým v zahraničnej politike je dlhodobo predmetom diskusie o zefektívnení EÚ. Od začiatku roka 2023 túto iniciatívu prebralo predovšetkým Nemecko, ktoré spolu s Francúzskom vytvorilo Skupinu Skupinu priateľov hlasovania kvalifikovanou väčšinou v spoločnej zahraničnej a bezpečnostnej politiky. Súčasťou skupiny sú tiež Belgicko, Fínsko, Francúzsko, Taliansko, Luxemburg, Holandsko, Slovinsko, Španielsko, Rumunsko, Švédsko a Dánsko.

schválil
odporúčaní
nie je
boli formulované
schváliť
prijíma
uplatňuje
nemá
Čl. 24, ods. 1
zablokovalo
je dlhodobo predmetom diskusie
vytvorilo


… mu neprešiel na poslednej vláde materiál, ktorý zrušila Veronika Remišová, lebo Richard Sulík bez akejkoľvek konzultácie predložil materiál o e-karanténe, kde dával úlohy Veronike Remišovej...

Predsedovi SaS neprešiel na marcovej vláde materiál o eKaranténe, podľa jeho slov ho stopla Veronika Remišová. Materiál predpokladam úlohy pre „jej” ministerstvo. Tvrdenie Jaroslava Naďa hodnotíme ako ešte pravdivé. Richard Sulík predložil na rokovaní vlády 17. marca uznesenie k pripravovanej aplikácii eKaranténa, kabinet však rokovanie o tomto bode prerušil. Uznesenie, okrem iného, ukladalo ministerke investícií, regionálneho rozvoja a informatizácie Veronike Remišovej „povinnosť udeliť výnimku z plnenia podmienok Informačného systému verejnej správy“ a „vykonať penetračný test finálnej verzie aplikácie eKaranténa prostredníctvom Jednotky pre riešenie počítačových incidentov (CSIRT)“. Richard Sulík pre portál Demagóg.SK uviedol, že „ materiál bol už raz na vláde, všetci členovia mali možnosť sa s tým oboznámiť. Okrem toho prebehla porada so zástupcami NCZI a ÚVZ. Áno, Veronika Remišová odmietla úlohu prevziať a na tom to stroskotalo.”

predložil


My sme mali tlačovku napríklad s KDH... a tam bola 45 minútová grilovačka kde ja som veľmi otvorene odpovedal všetkým novinárom.

Koalícia PS/Spolu mala 9. augusta 2019 tlačovú besedu po prvom pracovnom rokovaní, na ktorej chceli lídri predstaviť podporu rodiny. Michal Truban musel na nej vysvetľovať video spred šiestich rokov, v ktorom dáva študentom návod na cestu k úspechu vychádzajúc zo svojej skúsenosti s užívaním drog. Po medializácii Truban najskôr tvrdil , že v minulosti fajčil marihuanu. Neskôr priznal , že vyskúšal aj LSD. Po kritike uznal , že „takto sa o drogách pred študentami nemá rozprávať.” Truban na tlačovej besede odpovedal na viaceré otázky novinárov k tejto kauze. Okrem iného tiež vysvetľoval svoj príspevok na webe black hole o „predaji 5 gramov bieleho”, ktorý označil za vtip. Odmietol , že by niekedy užíval tzv. biele drogy. Beseda trvala cca 45 minút, Trubanovej kauze sa venovala len časť z nej. Na otázky novinárov však odpovedal aj po jej skončení. Výrok v kontexte povedaného hodnotíme ako ešte pravdivý.

mala dáva najskôr tvrdil priznal uznal odpovedal webe Odmietol trvala však


Konkrétne pani Zavacká sa venuje predovšetkým histórii novodobej histórií, novodobej histórii totalitných režimov. Ja neviem, či bol.

Podľa záverečnej správy sa komisia skladala z vedecky aktívnych a renomovaných historikov, archeológov, architektov, odborníkov na dejiny umenia, heraldiku a ďalšie vedecké disciplíny. Je pravda, že pani historička Zavacká, PhD. sa venuje najmä obdobiu totalitných režimov, avšak v komisii boli napríklad aj PhDr. Ján Steinhübel CSc. a PhDr. Tatiana Štefanovičová, CSc. , ktorí sú historikmi zaoberajúcimi sa ranným stredovekom.

záverečnej správy
Zavacká, PhD.
PhDr. Ján Steinhübel CSc.
PhDr. Tatiana Štefanovičová, CSc.


Referendom meníme názvy. Neexistuje. Komárno nie je možné zmeniť na Komárom, ale maďarský názov, to znamená v tomto prípade Komárom by bolo možné, keby to nebolo ako, ako vyhovujúce a z historického hľadiska zlé, je možné zmeniť na niečo iné, to znamená, že len názov, len názov alebo označenie v menšinovom jazyku, nič viac.

V návrhu novely tohto zákona sa zavádza Miestne referendum o zmene označenia obce. Podľa nového paragrafu 4a: (1) Obec podľa § 2 ods. 1 môže formou hlasovania svojich obyvateľov rozhodnúť o zmene označenia obce v jazyku menšiny uvedenej v nariadení vlády Slovenskej republiky; bude umožnené meniť len označenie obce v jazyku menšiny, nie v štátnom jazyku.

návrhu novely


Áno, v prípade Slovenska je dramatický pokles tej gramotnosti v matematike, ale keď sa pozriete na graf, od merania v roku 2003 pomaly, ale stále klesá aj v krajinách OECD.

Výrok hodnotíme ako pravdivý, pretože v prípade Slovenska možno hovoriť o výraznom alebo dramatickom poklese v matematickej gramotnosti ak porovnáme roky 2009 a 2012. Pravdou je tiež to, že v matematickej gramotnosti klesá aj priemer OECD. 2003 2006 2009 2012 Priemer OECD - matematická gramotnosť 500 498 496 494 Slovensko - matematická gramotnosť 498 492 497 482 ZDROJE: Priemer OECD 2003 (str.8), 2006 (str. 315), 2009 a 2012 , Slovensko 2003 až 2012 Dátum zverejnenia analýzy: 09.12.2013 Naspäť Nahlásiť chybu

2009 a 2012

2003 až 2012


... primátor (Banskej Bystrice, pozn.) získal 8000 hlasov.

Primátorom Banskej Bystrice sa v roku 2014 stal nezávislý kandidát Ján Nosko. Získal 9739 hlasov, čo predstavovalo 46,1 %. Kedže Lucia Nicholsonová uviedla nepresné číslo, hodnotíme tento výrok ako nepravdivý.

2014 9739 Trenčíne Prešova Bratislave Trnavy Žiline Košiciach Nitry


Spomeňte si, ako Robert Fico v tej vami najväčšej kauze, spomínanej, troch ministrov odvolal bez zaváhania.

Pravdepodobne má Maďarič na mysli kauzu emisie, v rámci ktorej boli odvolaní dvaja ministri životného prostredia za SNS, nie traja, Jaroslav Izák (odvolaný 18. augusta 2008, pozn). bol odvolaný oficiálne kvôli dotáciám z envirofondu pre ľudí blízkych SNS. Kauza emisie (odvolaní ministri, pozn.) Prvým bol Ján Chrbet - odvolaný 6.mája 2009 Druhým bol Viliam Turský - odvolaný v auguste 2009 Prvé kritické ohlasy zo strany medií v súvislosti s kauzou emisie môžeme nájsť už zo začiatku decembra 2008. K odvolaniu došlo, ale so značným časovým odstupom. Pre chronológiu predaja emisií, kliknite sem .

Jaroslav Izák
odvolaný 6.mája 2009
odvolaný v auguste 2009
Prvé kritické ohlasy
sem


...tu máme 31 organizácií našich ministerských, v ktorých pracuje okolo 5000 zamestnancov … okrem toho rozpočtu skutočne nemajú veľa možností financovania, teda svojich projektov, svojich budov svojich inštitúcií atď.

Ministerstvo kultúry pre portál Demagóg.SK uviedlo, že „celkový prepočítaný počet zamestnancov v 31 organizáciách v zriaďovateľskej pôsobnosti MK SR je k 31.03.2020 v počte 4 539,7 zamestnancov.” Tieto organizácie sú rozpočtové alebo príspevkové. Rozpočtové sú závislé takmer výlučne od štátneho rozpočtu. Príspevkové organizácie kryjú svoje výdavky príspevkom zo štátneho rozpočtu a vlastnými tržbami. Napriek priznanej nepresnosti pri odhade počtu pracovníkov hodnotíme tvrdenie Ľubice Laššákovej pre priveľkú odchýlku od správneho údaju už ako nepravdivé.

sú sú kryjú


Taliani, Holanďania, Nemci registráciu (cirkví a náboženských spoločností, pozn.) nemajú vôbec, majú asignačné dane...

Pokiaľ ide o registráciu cirkví a náboženských spoločností, tak v Nemecku sa cirkvi nemajú povinnosť registrácie. ale robia tak, aby boli oslobodené od dane. Väčšinou sa organizujú vo forme spolkov, na založenie stačí sedem členov. V Taliansku je možné založiť si akúkoľvek skupinu s náboženskými cieľmi bez toho, aby bolo treba žiadať o povolenie či registráciu. V Holandsku nejestvujú žiadne osobitné požiadavky – cirkevné organizácie fungujú v podobe právnických osôb.

Asignácia daň Nemecku Holandsko registráciu Holandsku


Problém neprehľadných zámen a predajov pozemkov (napr. ako kauza Koliba, pozn.) netrápi iba Bratislavu, podobné prípady sa stali aj v Čadci a v ďalších lokalitách na Slovensku.

Podobný prípad ako kauza Koliba , pri ktorom došlo k zámene a predaju pozemkov sa stal v Čadci, konkrétne v mestskej časti Martinkov Potok. Ako uvádza denník SME , les, ktorý je situovaný v strede mesta a ktorý slúžil hlavne na rekreáciu a oddych pre tamojších obyvateľov zmenil majiteľa a stal sa súkromným majetkom.

Podobne bola zastavená aj zámena pozemkov v okolí Rusovského jazera, ktoré neboli pre štátne lesy zaujímavé, za 23 hektárov lesných pozemkov v katastri obce Šurice. Proti výmene sa postavili ochranári, ktorí zorganizovali petíciu a takisto aj Rusovce, ktoré vnímajú túto lokalitu ako priestor pre relax a oddych.

Koliba
SME
2012
zámena pozemkov


Tí ľudia, ktorí odišli od Kollára, hlasujú so zlepencom.

Na poslednej schôdzi (6-23.9.) došlo k 163 hlasovaniam, z ktorých sa pri 103 hlasovaniach nezávislí poslanci Holúbek , Šimkovičová a Marček rozhodli pri hlasovaní totožne ako poslanci koalície. Výrok preto hodnotíme ako pravdivý. Poslanecký klub Sme rodina podnikateľa Borisa Kollára 8. júna opustila nútene trojica poslancov, konkrétne išlo o Rastislava Holúbeka, Martinu Šimkovičovú a Petra Marčeka. Dôvodom ich vylúčenia bola údajná neúčasť na rokovaniach poslaneckého klubu a ich protichodné hlasovanie so zvyškom klubu. Na poslednej schôdzi od 6. septembra prebehlo 163 hlasovaní, z ktorých pri 103 hlasovaniach všetci traja, momentálne nezávislí poslanci hlasovali rovnako ako poslanci koalície . Pri analýze sme nezohľadňovali, kto návrh podával. Príkladom toho, že poslanci nehlasovali spolu s klubom je hlasovanie o návrhu na vyslovenie nedôvery Robertovi Kaliňákovi zo 7. júna, vtedy poslanci Holúbek, Šimkovičová a Marček zdržali sa hlasovania. 23. septembra sa konalo pokračovanie prerušenej schôdze za odvolanie Kaliňáka, vtedy Holúbek a Marček hlasovali proti odvolaniu, kým Šimkovičová nebola prítomná. V prípade návrhu na vyslovenie nedôvery Robertovi Ficovi, o ktorom sa hlasovalo 23. septembra, Holúbek a Marček zdržali sa hlasovania. V prípade návrhu na zmenu rokovacieho poriadku zo 14. septembra hlasovali všetci spomínaní poslanci "za" rovnako ako poslanci koalície. Rovnaký súlad s hlasovaním koalície preukázali spomínaní poslanci aj pri medializovanom niekoľkonásobnom pokuse o otvorenie schôdze 7. júla kde sa pri prezentácii rovnako ako poslanci koalície zdržali hlasovania alebo boli neprítomní. Dátum zverejnenia analýzy: 04.10.2016 Naspäť Nahlásiť chybu

Holúbek
Šimkovičová
Marček
8. júna
koalície
hlasovanie
proti
zdržali
návrhu
otvorenie


Posilnené bolo postavenie zamestnancov v pracovnoprávnych vzťahoch: zmena Zákonníka práce, rozširovanie záväznosti kolektívnych zmlúv vyššieho stupňa, posilnenie postavenia zamestnanca pri agentúrnom zamestnávaní.

Postavenie zamestnancov v pracovnoprávnych vzťahoch sa počas vlády Roberta Fica skutočne posilnilo, konkrétne sa rozšírila záväznosť kolektívnych zmlúv vyššieho stupňa a taktiež sa posilnilo postavenie zamestnanca pri agentúrnom zamestnávaní. Výrok hodnotíme ako pravdivý. Rozširovanie záväznosti kolektívnej zmluvy vyššieho stupňa upravuje od 1. 1. 2014 § 7 zákona č. 416/2013 Z. z., ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov. Na zamestnávateľov, ktorí majú viac ako 20 zamestnancov bude môcť byť od 1. januára 2014 rozšírená záväznosť kolektívnej zmluvy vyššieho stupňa aj bez ich súhlasu. Konkrétne sa jedná o:

upravuje
bude môcť byť
upravuje


Častý druh výhrad je, že vlastne rady sú volení politickým orgánom rozumej parlamentom. Vždy to tak bolo, nikdy to nebolo inak.

Parlament volil jednotlivé rady Slovenského rozhlasu a Slovenskej televízie pred ich zlúčením v roku 2010, rovnako rozhodoval o ich zložení aj po ich spojení do jednej verejnoprávnej inštitúcie. Výrok preto hodnotíme ako pravdivý.

V roku 2010 Národná rada Slovenskej republiky schválila spojenie Slovenského rozhlasu a Slovenskej televízie, od januára 2011 tak vznikla jedna verejnoprávna inštitúcia. Deväť člennú radu novej inštitúcie Rozhlasu a televízie Slovenska volil a odvolával parlament nadpolovičnou väčšinou prítomných poslancov (Čl. 1, Par. 9, ods. 1 ). Členovia boli volení na šesť rokov, najviac na dve po sebe idúce funkčné obdobia. Každé dva roky sa obmieňala jedna tretina rady. Túto inštitúciu 20. júna 2024 parlament zrušil a vytvoril Slovenskú televíziu a rozhlas (STVR).

V období pred zlúčením televízie a rozhlasu fungovali v oboch inštitúciách rady samostatne, no rovnako boli volené parlamentom. Obe inštitúcie, Slovenská televízia ( Čl. 1, Par. 9, ods. 1-2 ) a Slovenský rozhlas ( Čl. 1, Par. 9, ods. 1-2 ), mali radu s 15 členmi, ktorých parlament volil na šesť rokov, najviac na dve nasledujúce funkčné obdobia. Rovnako sa každé dva roky obmieňala jedna tretina členov.

Podľa nového Zákona o Slovenskej televízií bude o zložení deväť člennej rady rozhodovať nielen parlament, ale aj minister alebo ministerka kultúry ( Čl. 1, Par. 11, ods. 1-3 ). Piatich členov budú voliť poslanci a poslankyne. Štyroch členov vymenuje minister alebo ministerka kultúry, troch na návrh odborníkov a odborníčok v oblasti médií a audiovízie, ekonómie, práva alebo informačných technológií, jedného na návrh ministerstva financií.

Je však dôležité upozorniť, že zatiaľčo rada verejnoprávnej televízie a rozhlasu bola vždy volená parlamentom, nový zákon zrušil dvojročné obmieňanie jednej tretiny členov ( Čl. 1, Par. 11. ) Minister/ka kultúry a parlament tak v súčasnosti zvolí radu, ktorú nasledujúci parlament nebude môcť čiastočne obmeniť.

Zákon tiež zriaďuje novú etickú komisiu, ktorá má dohliadať na dodržiavanie etických noriem novinárskej práce v STVR. Rada bude pozostávať z deviatich členov, ktorých vymenúva predseda rady na základe predložených návrhov na obdobie šiestich rokov ( Čl. 2, Par. 21-23 ). Členov budú nominovať zástupcovia a zástupkyne cirkvi, zdravotne znevýhodnených, menšín, olympijskeho výboru, samospráv, Slovenskej akadémie vied, novinárov a novináriek, Matice slovenskej, detských a mládežníckych organizácií.

Zlúčenie Slovenského rozhlasu a Slovenskej televízie navrhla v roku 2010 vláda Ivety Radičovej tvorená stranami SDKÚ-DS, SaS, KDH a Most-Híd. Spojenie odôvodnil vtedajší minister kultúry za SaS Krajcer šetrením financií. Opozícia na čele so Smer-SD zlúčenie kritizovala , krok vnímala ako snahu o „politického uchopenia mediálnej moci.“ Kriticky sa k zlúčeniu vyjadrila aj vtedajšia rada Slovenskej televízie, ktorá spojenie vnímala ako ohrozenie jej politickej nezávislosti.

schválila
(Čl. 1, Par. 9, ods. 1
zrušil
Čl. 1, Par. 9, ods. 1-2
Čl. 1, Par. 9, ods. 1-2
Čl. 1, Par. 11, ods. 1-3
Čl. 1, Par. 11.
dohliadať
Čl. 2, Par. 21-23
navrhla
kritizovala
vyjadrila


Referenda sa zúčastnilo 998 142 občanov a bolo odovzdaných 997 235 platných hlasovacích lístkov.

998 142


...sama Británia, nie my, sama Británia povedala, že chce tvrdý brexit.

V referende o zotrvaní Británie v EÚ britskí voliči svojim výsledkom rozhodli o vystúpení z Únie a tým nastavili ďalšie smerovanie svojej krajiny. Britská premiérka Mayová začiatkom januára tohto roka vyjadrila svoju myšlienku uprednostnenia tvrdého Brexitu pred akýmsi "polovičným členstvom " v EÚ. Voliči sa podľa nej rozhodli a preto nie je potrebné aby sa Británia vydala inou cestou a hľadala rôzne iné riešenia členstva pri vystúpení z Únie. Výrok hodnotíme ako pravdivý. Mayová je presvedčená, že cesta tvrdého Brexitu je správna a vo svojom prejave predstavila postup, ktorý povedie k vystúpeniu krajiny z Únie. Na úvod vyhlásila, že: „Briti hlasovali za zmenu, jasnejšiu budúcnosť pre našu krajinu. Odhlasovali si odchod z Európskej únie a lepší vzťah so svetom. Želali si, že cesta bude neistá, ale verili, že povedie k lepšej budúcnosti pre ich deti a vnúčatá a úlohou tejto vlády je, aby sme ju splnili.“ Británia nechce využiť model použitý v iných krajinách, ktorý by jej ponúkal čiastočné členstvo v Únii a nebude tiež prispievať do rozpočtu. Premiérka prisľúbila rokovania na dohode o voľnom obchode a zároveň zdôraznila, že sa nebude usilovať o členstvo v jednotnom európskom trhu, aj keď jej snahou bude dosiahnutie najbližšieho prístup k nemu. „Nebudeme sa snažiť byť súčasťou jednotného trhu. Keďže nebudeme jeho súčasťou, nebudeme musieť prispievať do rozpočtu Únie. Roky, keď Británia prispievala obrovské sumy do rozpočtu Únie, sa skončili,“ uviedla T. Mayová. V tomto prípade použila príklad Nórska, ktoré nie je členským štátom, ale prispieva do rozpočtu Únie výmenou za úplný prístup k spoločnému trhu. Z tohto dôvodu muselo prevziať obrovskú časť legislatívy EÚ. Jej snahou bude tiež odstúpenie od Súdneho dvora EÚ. Zo strany Británie bude snaha o vytvorenie nového a konštruktívneho partnerstva s EÚ a ako zdôraznila je v národnom záujme aby bola táto spolupráca naďalej úspešná. Občania ostatných členských štátov budú na území Británie aj ďalej vítaní, čo možno najskôr im budú garantované ich práva ale Británia prevezme kontrolu nad počtom osôb, ktoré budú môcť vstúpiť na ich územie. „Chceme mať kontrolu nad tým, koľko ľudí prichádza do Británie. Keď je ten počet príliš vysoký, zaťažuje náš systém, našu infraštruktúru, bývanie, školstvo a škodí platom. Viem, že úplne sa migrácia kontrolovať nedá. Británia je otvorená a tolerantná krajina. Imigrácia ľudí z Európy, ktorí majú vysoké vzdelanie, je vhodná“ komentovala T. Mayová. Premiérka pripustila aj obavy , že Brexit môže byt pre Británie neistou cestou, ale verí v jej vylepšenie postavenia v globálneho oblasti ako aj v lepšiu budúcnosť pre celú krajinu. Výsledok Brexitu môže podľa nej znamenať príležitosť pre vytvorenie silnejšej, otvorenejšej, tolerantnejšej a bezpečnejšej globálnej Británie. „Chcem, aby sme boli skutočne globálna Británia – najlepší priateľ a sused našich európskych partnerov, ale aj krajina, ktorá presahuje hranice Európy. Krajina, ktorá buduje vzťahy so starými priateľmi i novými spojencami“ skonštatovala Mayová. Britská vláda vydala tzv. Bielu knihu o svojej stratégii pomocou, ktorej chce riadiť svoje rokovania s ostatnými krajinami únie o podmienkach britského odchodu z EÚ. Stratégia potvrdzuje vytýčený smer akým sa bude Británia uberať pri odchode a potvrdzuje slová Mayovej o tvrdom brexite, teda o zásadnom vystúpení krajiny z EÚ. Predseda Európskej rady Donald Tusk 29.3. 2017 obdržal od britskej premiérky Mayovej oficiálny list o vystúpení Británie z EÚ a tým oficiálne spustila proces odchodu, ktorý by mal trvať dva roky. Škótsko s výsledkom Brexitu nesúhlasí a preto premiérka Sturgeonová prišla s návrhom na referendum o nezávislosti krajiny, ktorý v hlasovaní podporil aj parlament. Referendum by sa malo konať koncom roka 2018 alebo začiatkom roka 2019, teda ešte pred vystúpením Británie z EÚ. Dátum zverejnenia analýzy: 05.04.2017 Naspäť Nahlásiť chybu

cesta
čiastočné členstvo
obavy
Bielu knihu
list
referendum


V Bratislavskom kraji sú náklady v minulom roku na jeden kilometer vyše 16 tisíc eur na údržbu (ciest, pozn). V Prešovskom kraji 3 milióny eur (zrejme myslel 3 tisíc eur, pretože v grafe, ktorý použil v relácií bolo uvedené “Náklady na údržbu 1 kilometra ciest v roku 2012 v tisícoch eur”, pozn.).

Nepodarilo sa nám získať oficiálne údaje o priemerných nákladoch na údržbu 1 kilometra ciest v jednotlivých samosprávnych krajoch. Podľa našich výpočtov však budú priemerné náklady za rok 2013 v BSK vo výške 15 243 eur a v PSK vo výške 6 308 eur. Výrok Daniela Krajcera preto hodnotíme ako nepravdivý. Podľa správy, ktorú priniesol portál bratislavskenoviny.sk má BSK v rozpočte na rok 2013 "vyčlenených na celoročnú údržbu a správu krajských ciest 7,8 milióna eur" . Ďalej uvádza, že "BSK má vo vlastníctve 511,68 km ciest" . Tieto údaje potvrdzuje aj rozpočet (.pdf, str. 24) BSK na roky 2013 - 2015. Suma 7,8 mil. eur sa rovná bežným výdavkom v kapitole "Program 6: Komunikácie" na rok 2013. Pri počte km spravovaných ciest v BSK sa uvádza 511,7. Ak by sme teda vydelili peniaze vyčlenené na údržbu počtom kilometrov ciest, v BSK dostaneme sumu 15 243 eur. PSK má v rozpočte (.pdf, príloha č. 5) na rok 2013 vyčlenených na správu a údržbu ciest, financie vo výške 14,95 mil. eur. Dĺžka ciest 2. a 3 triedy v správe PSK je podľa portálu hlavnespravy.sk 2370 km. Ak tieto čísla vydelíme, dostaneme sumu 6 308 eur. Dátum zverejnenia analýzy: 07.11.2013 Naspäť Nahlásiť chybu

bratislavskenoviny.sk

rozpočet

rozpočte

hlavnespravy.sk


Tzv. citizen initiation (legislatívnu iniciatívu občanov, pozn.) posudzuje EK a nie EP.

Výrok Jozefa Viskupiča hodnotíme za pravdivý, nakoľko ,,civil initiaiton" skutočne posudzuje Európska Komisia. Európska občianska iniciatíva je legislatívne zadefinovaná v Lisabonskej zmluve (pdf), konkrétne o tom pojednáva 11 článok, odsek4. ,,Občania Únie, ktorých počet dosiahne najmenej jeden milión a ktorí sú štátnymi príslušníkmi významného počtu členských štátov, sa môžu ujať iniciatívy a vyzvať Európsku komisiu, aby v rámci svojich právomocí predložila vhodný návrh vo veciach, o ktorých sa občania domnievajú, že na účely uplatňovania zmlúv je potrebný právny akt Únie." Európska občianska iniciatíva je jednou z najdôležitejších inovácii EU, ktoré priniesla Lisabonská zmluva a snažia sa o posilnenie zapojenia občanov na vytváraní európskych politík. O Európskej občianskej iniciatíve pojednáva aj nariadenie EU č.211/2011(pdf). V článku 11 sa uvádza, že počas obdobia 3 mesiacov, kedy Európska komisia posudzuje iniciatívu, musí byť poskytnutá možnosť organizátorom predstaviť ju. Toto by sa malo odohrať na spoločnom verejnom vypočutí konanom za prítomnosti Európskej komisie aj Európskeho parlamentu.

zmluve iniciatíva nariadenie


... u nás samosprávne kraje nemajú zákonodarnú iniciatívu ako je to napríklad v Českej republike, v Českej republike môže samosprávny kraj predkladať zákony ...

Legislatívne podmienky Slovenskej republiky podľa Ústavy SR (.pdf) nevytvárajú priestor vyšším územným celkom predkladať návrhy zákonov NR SR, ktorá by ich mohla legitímne akceptovať. V Českej republike je situácia v tejto súvislosti skutočne odlišná.

Ústava SR:

Čl. 87

(1) Návrh zákona môžu podať výbory Národnej rady Slovenskej republiky, poslanci a vláda Slovenskej republiky

Článek 41

(1) Návrhy zákonů se podávají Poslanecké sněmovně.

(2) Návrh zákona může podat poslanec, skupina poslanců, Senát, vláda nebo zastupitelstvo vyššího územního samosprávného celku.

Ústavy SR
Ústava ČR


Podľa kodanských kritérií členským štátom EÚ sa môže stať len krajina, ktorá rešpektuje práva menšín. Všetky členské štáty EÚ v Lisabonskej zmluve uznali ochranu menšín, ako spoločnú hodnotu.

Podľa Kodanských kritérií sa skutočne môže stať členom Európskej únie len krajina, ktorá rešpektuje a chráni menšiny. Tieto hodnoty sú taktiež súčasťou Lisabonskej zmluvy. Kodanské kritériá sú podmienky, ktoré musia spĺňať krajiny usilujúce sa o vstup do Európskej únie. Ochrana menšín je jednou z podmienok zakotvených v tejto deklarácii : " Membership requires that the candidate country has achieved stability of institutions guaranteeing democracy, the rule of law, human rights and respect for and protection of minorities , the existence of a functioning market economy as well as the capacity to cope with competitive pressure and market forces within the Union." Aj Lisabonská zmluva (str. 13) obsahuje zadefinovanie postojov členských štátov k menšinám: " Únia je založená na hodnotách úcty k ľudskej dôstojnosti, slobody, demokracie, rovnosti, právneho štátu a rešpektovania ľudských práv vrátane práv osôb patriacich k menšinám . Tieto hodnoty sú spoločné členským štátom v spoločnosti, v ktorej prevláda pluralizmus, nediskriminácia, tolerancia, spravodlivosť, solidarita a rovnosť medzi ženami a mužmi." Dátum zverejnenia analýzy: 12.02.2014 Naspäť Nahlásiť chybu

deklarácii
Lisabonská zmluva


Pôvodne poslanci schválili zmrazenie platov všetkých ústavných činiteľov, vrátane sudcov a prokurátorov. Ústavný súd toto považoval (zmrazenie platov sudcov, pozn.) za nezákonné

Národná rada Slovenskej republiky schválila 2. decembra 2010 zákon č. 500/2010 Z. z., ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a o zmene zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov.

schválila
Ústavný súd


Keď sme boli v opozícii sme (SMK, pozn.) ako jediní z opozičných strán podporili Lisabonskú zmluvu  a boli sme atakovaní od našich kolegov z opozičných strán.

Gyula Bárdos spolu s ostatnými prítomnými poslancami a poslankyňami za SMK skutočne hlasovali za vyslovenie súhlasu NRSR s Lisabonskou zmluvou na rokovaní 10. apríla 2008. S týmto návrhom obsahovo súhlasila aj opozičná strana SDKÚ-DS, obsahové výhrady k nej mala iba KDH. Celá opozícia sa však pôvodne rozhodla návrh, vyžadujúcu kvalifikovanú väčšinu aspoň 90 hlasov, nepodporiť, dokiaľ vláda nestiahne z programu rokovania kontroverzný návrh tlačového zákona, vzbudzujúci podozrenia o obmedzovaní slobody prejavu. Na konci niekoľkomesačných sporov , v ktorých bola opozícia jednotná, nakoniec návrh Lisabonskej zmluvy získal podporu ústavnej väčšiny 103 zo 109 prítomných poslancov (kluby SDKÚ-DS a KDH rokovaciu sálu opustili). Čoskoro boli zverejnené informácie o šíriacej sa nevraživosti medzi predsedom SDKÚ-DS M. Dzurindom a predsedom SMK P. Csákym. Síce podľa Csákyho situácia na úrovni radových poslancov "ostala na rovnakej, a to kolegiálnej úrovni," faktom je, že krátko po výsledkoch hlasovania predsedovia SDKÚ-DS a KDH poslancov SMK obvinili zo zlyhania a porušenia dohôd: "Strana maďarskej koalície zlyhala. Zlyhala v kľúčovom zápase tohto volebného obdobia" (Mikuláš Dzurinda).

hlasovali súhlasila sporov zverejnené obvinili


My sme v rámci našich politických zámerov spustili ten program zamestnanosti "krompáče a lopaty" (...), ktorý dokázal zamestnať 90 alebo 100 nezamestnaných ľudí (...) od štátu, od vlády sme na to nepotrebovali ani 1 euro. Financovali sme to z úspor pri nákupoch na Regionálnej správe ciest. Na tomto projekte bolo zapojených 20 obcí BBSK, tretina z tých zamestnancov boli "cigáni"...

Projekt zamestnanosti "krompáče a lopaty" s cieľom zamestnať 100 dlhodobo nezamestnaných ľudí z 20 obcí v ekonomicky najslabších okresoch Banskobystrického samosprávneho kraja (BBSK) bol spustený v apríli 2014. Vedenie uisťoval verejnosť, že projekt je financovaný prostriedkami získanými z úspor pri hospodárení Banskobystrickej regionálnej správy ciest (BBRSC). Pred prijatím novely Zákonníka práce č. 14/2015 Z. z. platnej od 1. marca 2015, ktorá mala podľa vedenia kraja ďalšie pokračovanie projektu znemožniť, bolo v rámci projektu údržby ciest zamestnaných najprv 74 osôb. Neskoršie informácie už hovoria o 93 osobách. V žiadnych oficiálnych dokumentoch však nie je uvedené presné zloženie zapojených dlhodobo nezamestnaných, je len známe, na prácach sa podieľali aj Rómovia. Z dôvodu nedostupnosti všetkých informácií hodnotíme výrok ako neoveriteľný. Nákupom lacnej posypovej soli a následkom mimoriadne miernej zimy 2013/2014 ušetril BBSK 462 tisíc eur. Suma mala byť použitá na letnú údržbu krajských ciest II. a III. triedy, ktorých správa spadá do kompetencií samosprávneho kraja. Podľa hovorcu BBSK Miroslava Beličku "tieto prostriedky pokryjú celý program zamestnanosti operačného programu letnej údržby, novinármi posmešne označovaný „Projekt krompáče a lopaty“, za čo sa vedenie BBSK vôbec nehanbí" . V tlačovej správe zverejnenej dňa 7. apríla 2014 bolo uvedené, že od 15. apríla 2014 kraj v rámci nového projektu zabezpečí prácu pre 100 ľudí. "Bez štátnej podpory od mája 2014 vytvorilo (vedenie BBSK, pozn.) 45 pracovných miest. V rámci pilotného projektu budú ako prví zamestnaní ľudia z Jelšavy a z obcí Skerešovo, Gemer, Lenka, Gemerská Ves, Hajnáčka, Držkovce, Muráň, Čierny Balog, Jesenské a Chanava" . ( .pdf , s. 1) Projekt bol z dôvodu vysokej nezamestnanosti a zlého stavu ciest prioritne spustený v okresoch Revúca a Brezno, a z krajských finančných prostriedkov mali byť v rámci neho hradené platy, pracovné pomôcky a školenia nových pracovníkov. Dôležitý bol aj podiel samotných miestnych samospráv, ktorých úlohou bolo dodanie na výkon práce maximálne 10 ľudí, "ktorí si prácu vážia" . Práca mala byť k dispozícii primárne pre dlhodobo nezamestnaných, v časovom rozsahu 7 až 8 mesiacov v roku. Podľa tlačovej správy BBSK zo dňa 26. mája 2014 bolo do tohto dátumu v rámci projektu zamestnaných 60 ľudí. Tí vykonávali najmä " práce, ktoré nie je možné vykonávať mechanizmami" . (1:28) V novembrovom vydaní krajského propagačného časopisu Bystrický kraj sa píše o sume 506 tisíc eur ušetrených v rámci optimalizácie hospodárenia BBRSC a určených na projekt "krompáče a lopaty", o 74 vytvorených pracovných miestach a 14 zapojených obciach ( .pdf , s. 2). O projekte sa písalo aj v čísle z februára 2016. Rastislav Schlosár vtedy napísal, že počas trvania projektu bolo v 16 obciach zamestnaných 93 dlhodobo nezamestnaných ľudí ( .pdf , s. 4). V úvode časopisu Banskobystrický kraj z júna/júla 2015 bolo však uvedené, že pred prijatím novely Zákonníka práce č. 14/2015 Z. z. bolo do letnej údržby ciest zo 14 obcí pracovne zapojených 74 dlhodobo nezamestnaných, "bielych aj Cigánov" ( .pdf , s. 1). Kritici projektu "krompáče a lopaty" najčastejšie poukazovali na neefektívnosť a predraženosť týchto prác (podľa údajov portálu Bystricoviny.sk bolo na celý projekt vynaložených 400 tisíc eur), ukrátenie oficiálnych zamestnancov BBRSC o časť ich práce, resp. prepúšťanie zamestnancov tejto krajskej firmy následkom spustenia projektu. Uvádza sa tiež, že projekt skončil práve kvôli svojej neefektívnosti a neudržateľnosti. Dátum zverejnenia analýzy: 25.10.2017 Naspäť Nahlásiť chybu

Miroslava Beličku
7. apríla 2014
.pdf
26. mája 2014
.pdf
.pdf
.pdf
poukazovali
skončil


Po schválení maďarskej ústavy Európsky parlament túto tému nastolil na svojom plenárnom zasadnutí, čo býva neobvyklé, aby sa nejakým zákonom štátu plénum zaoberalo, a veľmi kriticky prejednalo maďarskú ústavu.

Maďarský parlament schváli novú ústavu 18. apríla 2011 . Téma maďarskej ústavy bola nastolené na plenárnom zasadnutí Európskeho parlamentu, ktoré sa konalo 6.-9. júna 2011. Rozprava k revidovanej maďarskej ústave sa konala na plenárnom zasadnutí Európskeho parlamentu 8. júna 2011 . V návrhu programu najbližšej plenárnej schôdze Európskeho parlamentu, ktorá sa bude konať 4. júla 2011 v Štrasburgu sa okrem iných nachádza aj bod týkajúci sa maďarskej ústavy (hlasovanie o návrhu uznesenia o uzatvorení diskusie o maďarskej ústave,pozn.) Či prerokovanie zákonov členských štátov býva na plenárnom zasadnutí neobvyklé, nedokážeme posúdiť.

novú ústavu

plenárnom zasadnutí

plenárnej schôdze

maďarskej ústavy

uzatvorení diskusie o maďarskej


Na Slovensku len slovenské banky urobili v roku 2010 zisk 500 miliónov eur.

Analýza (.pdf) slovenského finančného sektora za rok 2010 spracovaná NBS hovorí: Čistý zisk bankového sektora dosiahol k 31. decembru 2010 hodnotu 504 mil. €, čo predstavuje výrazný medziročný nárast o 100 % (s.40)

Analýza


Ja by som na úvod dal príklad z Českej republiky, minulý týždeň skončila emisia štátnych dlhopisov v Českej republike fiaskom, polovičný záujem a nárast úrokov o vyše 50 %.


Tak my musíme hlavne povedať to,... že na Slovensku to bol (útok v škole vo Vrútkach, pozn.) v podstate nejaký taký prvý prípad takéhoto fenoménu.

Júnový útok v Spojenej škole vo Vrútkach bol prvým prípadom u nás, kedy ozbrojený útočník - bývalý žiak - prišiel do školy a cielene zaútočil na pedagógov aj žiakov. Tvrdenie Denisy Sakovej preto hodnotíme ako ešte pravdivé. Pred vyše 20-timi rokmi zavraždil v Bratislave žiak učiteľku. Do školy však neprišiel ozbrojený, nôž našiel v kabinete, kam za učiteľkou prišiel po hodine. V roku 2006 bodol chlapec v Topoľčanoch spolužiaka štetcom, ten neskôr zomrel v nemocnici. V roku 2010 12-ročný chlapec poranil v Plaveckom Štvrtku svojho spolužiaka príborovým nožom. V roku 2019 zranil chlapec v Spišskej Novej Vsi spolužiaka na streleckom krúžku tým, že naňho vystrelil. V tom istom roku bodlo dievča v sabinovskej škole svojho spolužiaka nožom do chrbta.

prípadom zavraždil bodol poranil zranil bodlo


Minister obrany Naď, ktorý klamal celý čas slovenskú verejnosť, pretože my dobre vieme, že rozhodnutie poslať S-300 na Ukrajinu padlo, keď sem došiel minister obrany Austin, dal jasný pokyn Naďovi a Naď samozrejme tento pokyn si vypočul.

17. marca 2022 Slovensko navštívil americký minister obranu Lloyd Austin a uskutočnil stretnutia s prezidentkou, predsedom vlády a ministrom obrany. Po stretnutí s posledným na spoločnej tlačovej konferencie bolo oznámené, že Slovensko je pripravene darovať systémy S-300 Ukrajine s podmienkou, že slovenskí partneri a spojenci nájdu náhradu pre zabezpečenie vzdušnej obrany. Avšak vtedy Austin neprijal žiadne pevné záväzky okrem toho, že bude pokračovať v diskusiách s partnermi NATO.

Tvrdenie, že rozhodnutie bolo prijaté pravé na tomto stretnutí, je neoveriteľným, predovšetkým kvôli tajnej komunikácie medzi spojencami v otázkach dodavok zbraní na Ukrajinu. Jaroslav Naď priznal , že klamal pri otázkach smerujúcich na S-300, Uviedol však, že toto bolo urobené „s dobrým cieľom zabezpečiť operačnú bezpečnosť“.

navštívil pripravene neprijal priznal


A v tejto súvislosti pripomeniem výrok expremiérky Ivety Radičovej, ktorá po návrate z jedného summitu povedala, vážení, tieto peniaze Grékom nepomôžu, lebo len 4% z tých 109 miliárd, to bola tá pomoc z prvého eurovalu pre Grécko, putuje skutočne do Grécka. 96%, nie 2/3, ale 96% ide naspäť na záchranu francúzskych alebo na podržanie nad vodou francúzskych a nemeckých bánk.

Dňa 2. mája 2012 bolo uverejnené vyjadrenie expremiérky Ivety Radičovej , ktorá kritizovala prvý a druhý záchranný balíček pre Grécko. Radičová sa k pôžičke vyjadrila negatívne, čo vyplýva z jej vyjadrenia: "Tie peniaze im nepomohli, absolútne im nepomohli. Všetci to vedia. Ani tie (úvery), ktoré sa teraz poskytujú, nepomôžu.Povedzme si to priamo." Podľa nej Grécko získa len zlomok peňazí a väčšinu dostanú banky, ktorým krajina dlhuje. Peniaze tak vraj pôjdu hlavne do krajín, ktoré sa rozhodli na Grécko prispieť. "Peniaze nie sú pre Grécko. Okrem štyroch percent idú všetky peniaze na sanáciu bánk. Je to spôsob na saturovanie toho bankového sektora, ktorý má šancu prežiť. To je celý príbeh," dodala Radičová.

vyjadrenie expremiérky Ivety Radičovej
TASR


No ústava samozrejme rieši vlastnícke právo. Vlastnícke právo je absolútne. Ale existujú aj určité výnimky. A tie výnimky sú v istých situáciách podriadené verejnému záujmu.

V ústave SR sa okrem iného píše: "Čl. 20 (1) Každý má právo vlastniť majetok. Vlastnícke právo všetkých vlastníkov má rovnaký zákonný obsah a ochranu. Dedenie sa zaručuje. (2) Zákon ustanoví, ktorý ďalší majetok okrem majetku uvedeného v čl. 4 tejto ústavy, nevyhnutný na zabezpečovanie potrieb spoločnosti, rozvoja národného hospodárstva a verejného záujmu, môže byť iba vo vlastníctve štátu, obce alebo určených právnických osôb. Zákon tiež môže ustanoviť, že určité veci môžu byť iba vo vlastníctve občanov alebo právnických osôb so sídlom v Slovenskej republike. (3) Vlastníctvo zaväzuje. Nemožno ho zneužiť na ujmu práv iných alebo v rozpore so všeobecnými záujmami chránenými zákonom. Výkon vlastníckeho práva nesmie poškodzovať ľudské zdravie, prírodu, kultúrne pamiatky a životné prostredie nad mieru ustanovenú zákonom. (4) Vyvlastnenie alebo nútené obmedzenie vlastníckeho práva je možné iba v nevyhnutnej miere a vo verejnom záujme, a to na základe zákona a za primeranú náhradu. Čl. 21 (1) Obydlie je nedotknuteľné. Nie je dovolené doň vstúpiť bez súhlasu toho, kto v ňom býva. (2) Domová prehliadka je prípustná len v súvislosti s trestným konaním, a to na písomný a odôvodnený príkaz sudcu. Spôsob vykonania domovej prehliadky ustanoví zákon. (3) Iné zásahy do nedotknuteľnosti obydlia možno zákonom dovoliť iba vtedy, keď je to v demokratickej spoločnosti nevyhnutné na ochranu života, zdravia alebo majetku osôb, na ochranu práv a slobôd iných alebo na odvrátenie závažného ohrozenia verejného poriadku. Ak sa obydlie používa aj na podnikanie alebo vykonávanie inej hospodárskej činnosti, takéto zásahy môžu byť zákonom dovolené aj vtedy, keď je to nevyhnutné na plnenie úloh verejnej správy."

ústave SR


Marta JANČKÁROVÁ, moderátorka: Pán minister, tak II. pilier je tiež aktuálna téma. Je otvorený, doposiaľ z neho vystúpilo niečo vyše 25 000 už podľa aktuálnej informácie. Ján RICHTER: 27 000 je informácia z piatka z tohto týždňa.

Minister Ján Richter si zle overil informácie. Ústredie Sociálnej poisťovne vo štvrtok 17.1.2013 prinieslo na svojich webových stránkach okrem iného informáciu , koľko poistencov sa rozhodlo pre výstup z druhého piliera: "K dnešnému dňu z II. piliera vystúpilo 25 579 sporiteľov, Sociálna poisťovňa si bude za nich nárokovať od dôchodkových správcovských spoločností vrátenie 80 855 000." Výrok hodnotíme za nepravdivý. Dátum zverejnenia analýzy: 21.01.2013 Naspäť Nahlásiť chybu

informáciu


Keď si spomeniete, posledné dve volebné obdobia pravicových strán boli vždy kratšie a neskončili po 4 rokoch. Či to bola druhá Dzurindova vláda, alebo to bola vláda Ivety Radičovej.

Druhá Dzurindova vláda trvala od 16. októbra 2002 do 4. júla 2006. Predčasný koniec zapríčinili nezhody o prijatí Zmluvy o výhrade vo svedomí, ktorú Slovensko prijalo v zmluve s Vatikánom. Zmluva bola zaradená do programového vyhlásenia vlády. Strana KDH žiadala premiéra, aby záväzok splnil, SDKÚ-DS to však odmietlo, nakoľko text mal viaceré nedostatky.

trvala


My sme zmenili kritéria dotácií, my sme zmenili kritéria pre investície a to tak, aby tak ako to bolo v minulosti, keď sedem najvyšších investícií z ôsmich išlo do západoslovenského kraja, aby sa toto nezopakovalo. Ale naopak, aby tieto investície smerovali tam, kde máme najväčšie problémy s nezamestnanosťou.

Na stránkach ministerstva hospodárstva sú dostupné len v súčasnosti platné pravidlá v oblasti poskytovania regionálnej pomoci investorom (.pdf), nie je preto možné urobiť porovnanie s predchádzajúcimi pravidlami. Podobne v materiáloch (.pdf) štátnej agentúry pre rozvoj investícií a obchodu (SARIO) sa neuvádza či došlo v poslednom období k zmenám v spomínaných kritériách.

pravidlá materiáloch nezamestnanosťou Šimončiča


To znamená, k tej výške, ktorú doteraz brali, každý jeden dostane pridané o 8,61 eura. To znamená, to je navýšenie cca o 10 miliónov eur.

Je pravdou, že vianočný príspevok sa zvyšuje o 8,61 eur. Podľa našich prepočtov, bude navýšenie vianočných príspevkov o 8,61 eur predstavovať sumu 10 mil. eur. Novelou zákona o sociálnom poistení za zvýšila suma maximálneho vianočného príspevku z 66,39 eur na 75 eur. Ide teda o nárast vo výške 8,61 eur. Išlo o pozmeňovací návrh Viery Tomanovej. To aký dopad bude mať na verejné financie nie je v novele zákona o sociálnom poistení vyčíslené. Vianočný príspevok sa počíta z maximálne úrovne príspevku (66,69 v roku 2012), preto dôjde k navýšeniu pre všetkých dôchodcov, ktorý majú na príspevok nárok. VP = 66,39 – 0,10 x (D – 189,83) Sociálna poisťovňa vo svojej výročnej správe za rok 2012 informuje, že na vianočné príspevky poskytla necelých 60 mil. eur ( .pdf , str. 18). Podľa rozpočtu na rok 2013 predpokladá Ministerstvo práce, sociálnych vecí a rodiny vynaložiť na vianočné príspevky sumu 65 mil. eur, s rovnakou sumou operuje aj v roku 2014. Podľa výročnej správy (.pdf, s. 19) Sociálnej poisťovne 2012 bol v roku 2012 vyplatený vianočný príspevok 1 128 679 dôchodcom. Ak by sme vynásobili navýšenie vianočného príspevku pre všetkých poberateľov o 8,61 eur počtom dôchodcov, ktorí mali na dávku v roku 2012 nárok, dostaneme sumu 9,7 milióna eur, čo je približne 10 miliónov eur. Dátum zverejnenia analýzy: 22.10.2013 Naspäť Nahlásiť chybu

návrh počíta .pdf rozpočtu sumou správy


Predsa len od toho roku 1998 k dnešnému dňu, keď sa na Slovensko pozrieme, ja som to delegátom kongresu sa snažil veľmi plasticky popísať, tak Slovensko sa naplno zmenilo. Keď vezmem do úvahy zásadnú zmenu ústavy po tom 98., pamätáte sa... priama voľba starostov, primátorov...

Slovensko volí starostov a primátorov priamo od roku 1990.

volí


A je každému zrejmé, že keď Írsko vyčerpalo 55 miliárd na svoju záchranu a Portugalsko 85 miliárd, už to hovoríme o tom prvom eurovale, že grécke dlhy plus riziká Španielska, Talianska sú reálne.

Na úvod treba povedať, že pre Írsko bola schválená pomoc vo výške 85 mld. eur, pričom samotné Írsko sa na tejto pomoci musí podieľať sumou 17,5 mld. eur. Pre Portugalsko bol schválený balíček finančnej pomoci vo výške 78 mld. eur. Tzn., že Portugalsko v žiadnom prípade nemohlo už vyčerpať 85 mld. eur, pretože schválenú pomoc má nižšiu ako uvádza Rafaj o prečerpaní. A to dokonca pomoc z eurovalu 1 má schválenú len vo výške 26 mld. eur. 26 mld. eur na pomoc Portugalsku poskytnú tiež Medzinárodný menový fond (IMF) a Európsky finančný stabilizačný mechanizmus (EFSM). Teraz sa pozrime na doposiaľ vyčerpané prostriedky daných štátov. Doterajšie čerpanie Írska a Portugalska zo systému euroval (EFSF) Čerpanie finančných prostriedkov zo záchranného balíčka (v mld. eur)

Írsko Portugalsko


Najnovší prieskum v Nemecku napr. vykazuje, že nemecká CDU/CSU klesajú a majú najnižšiu popularitu tuším za posledných 10 rokov.

Pred voľbami v spolkových krajinách v Bádensku-Württembersku a Porýní-Falcku mala strana CDU za ostatných 10 rokov najnižšie volebné preferencie. Tvrdenie Juraja Krúpu preto hodnotíme ako pravdivé. Podpora bloku CDU/CSU v roku 2021 klesá - z januárových 36 na 30 % k 11. marcu, teda dva dni pred publikovaním relácie. Nemeckí kresťanskí demokrati však za ostatných 10 rokov mali aj nižšie volebné preferencie, a to opakovane. Vôbec najnižšiu podporu - 26 % - im namerali v októbri 2018. Od júna 2019 do začiatku marca 2020 sa ich preferencie pohybovali v rozmedzí 26-28 %. Juraj Krúpa pre portál Demagóg.SK uviedol, že „ v mojom vyjadrení o klesajúcich preferenciách nemeckej CDU/CSU (som) vychádzal z komentáru nemeckých novín, ktoré sa zaoberali politickým vývojom nielen na úrovni celého Nemecka, ale aj na úrovni regionálnej, súvisiacej s nastávajúcimi krajskými voľbami. V nedávnych regionálnych voľbách strana zaznamenala dokonca historicky najväčšiu porážku (konkrétne v Bádensku-Württembersku a v Porýní-Falcku).” Na názov novín si Krúpa už nespomína, no „pravdepodobne sa jednalo o Der Spiegel. Odporúčam Vám teda pri overovaní faktickosti vyjadrení preveriť aj nemeckú tlač, či náhodou nešíri demagógiu.” Predvolebné prieskumy z 5. a 11. marca CDU v Bádensku-Württembersku namerali 24 %. Súčasná podpora kresťanských demokratov je v spolkovej krajine je na najnižšej úrovni vôbec. B roku 2011 bola CDU s 39 % víťazom volieb, vo voľbách v roku 2016 skončila na druhom mieste s 27 %. Aj v prípade Porýnia-Falcka sú preferencie CDU na najnižšej úrovni za ostatných 10 rokov. Prieskum týždenníka Der Spiegel z 10. marca nameral CDU v Porýní-Falcku 30 % podporu. V roku 2016 strana skončila druhá s volebným výsledkom 31,8 % a v roku 2011 takisto druhá s 35,2 %.

klesá

zaznamenala

prieskumy

Der Spiegel


Toto je vyslovene zlá politika Smeru čo robili. Hocikto sa objavil v Maďarsku, obliekol si povedzme nejakú uniformu, v tom momente už dokonca bezpečnostná rada zasadala.

Hospodárske noviny priniesli informáciu, že Bezpečnostná rada štátu zasadala v marci 2009 na podnet verbovania nových členov do hnutia 64 žúp, avšak či BR SR zasadala zakaždým, kedy dochádzalo k extrémistickým prejavom na maďarskej politickej scéne, nedokážeme overiť. Materiály zo zasadnutí BR SR sú dostupné tu .

Hospodárske noviny
tu


Pán minister s platinovým hlasom tu uviedol nejaký príklad. Hovorí to predstaviteľ strany, ktorý vytendroval tunel Sitina za miliardu korún a nakoniec stále tri miliardy.

Tunel SITINA je projektovaný v rámci úseku Lamačská cesta - Staré Grunty. Celková výška pôvodného projektu, ako uvádza portál sme.sk , bola vo výške 3,5 mld. eur, z čoho samotný tunel SITINA bol projektovaný vo výške 1,6 mld. eur. Čiže nie jedna miliarda ako uvádza P. Kažimír. Spoločnosť Amberg engeneering ku dôvodom predraženia: "Tunel Sitina je prvým slovenským diaľničným tunelom v intraviláne. Jeho dĺžka je 1 415 m, respektíve 1 440 m. Náklady na výstavbu tunela Sitina bez jeho technologického vybavenia boli v zmysle zmluvy o dielo vyčíslené na 37,54 mil. eur (1,131 mld. Sk). Prestavalo sa vyše 73,03 mil. eur (2,2 mld. Sk) vrátane indexácie. Toto zvýšenie stavebných nákladov o 94,5 % spôsobili najmä zhoršené inžiniersko-geologické podmienky v trase razeného tunela a zvýšenie bezpečnostných štandardov v tuneli počas samotného razenia. Do uvedeného navýšenia ceny nie sú zahrnuté dodatočné požiadavky zhotoviteľa, ako sú napríklad kurzové rozdiely (asi 25,82 mil. eur, teda 778 mil. Sk). Pri inštalovaní technológií sa oproti pôvodnej investícii určenej súťažou 17,17 mil. eur (517,4 mil. Sk) rozpočet zdvihol na 25,97 mil. eur (782,5 mil. Sk), a to na základe nutného zvýšenia bezpečnostného štandardu v zmysle požiadaviek obstarávateľa, respektíve Ministerstva vnútra SR. To predstavuje zvýšenie ceny o 51,2 %. Pri posudzovaní ceny technologického vybavenie tunela Sitina treba zohľadniť aj skutočnosť, že ide o mestský tunel, čo kladie zvýšené nároky na riešenie jeho technológie ." Zdroj: asb.sk Náklady na výstavbu tunela SITINA boli vyčíslené na 1,131 mld. SK. Technologické náklady 514,4 mld Sk. Celkové zmluvné náklady cca 1,6 mld. SK. Čiže P. Kažimír nehovorí presné čísla, keď uvádza, že pôvodné náklady mali byť vo výške jednej miliardy, pričom v skutočnosti to bolo cca 1,6 mld. SK. Po navýšení týchto nákladov náklady na výstavbu stúpli na 2,2 mld. SK a náklady na inštaláciu technológií sa zvýšili na 782,5 mil SK. Čiže celkové skutočné náklady na výstavbu tunelu SITINA boli cca 3 mld. Sk, ako uvádza P. Kažimír. Kažimír neuviedol presnú sumu v prípade výsledku tendra. Napriek tejto nepresnosti faktom zostáva, že sa tunel oproti vysúťaženej sume takmer dvojnásobne predražil.

sme.sk

asb.sk


6,5% sme získali vo voľbách, máme 10 poslancov,(strana Most-Híd, pozn.)...

Vo voľbách do Národnej rady Slovenskej republiky sa stala strana MOST-HÍD siedmou najúspešnejšou stranou so ziskom 6,5 % hlasov. V Národnej rade jej bolo pridelených 11 mandátov, no po oznámení o vstupe do koalície so stranami SMER-SD. SNS a Sieť zo strany vystúpil Zsolt Simon. „Považoval som za správne a korektné vzdať sa členstva v strane a všetkých svojich volených funkcií v strane. Diskusia bola konštruktívna, ale sú veci, ktoré sa dajú ťažko zlúčiť,“ oznámil Simon. V súčasnosti má teda strana v NRSR 10 poslancov a zisk 6,5 % hlasov, výrok teda hodnotíme ako pravdivý. Dátum zverejnenia analýzy: 04.04.2016 Naspäť Nahlásiť chybu

voľbách oznámil


Akých podmienok. Vy ste dali ako pravicová vláda, keď ste v nej sedeli, právo súkromným zdravotným poisťovniam odtrhnúť si z verejných peňazí toľko, koľko v podstate chcú. Ročne sa vyberie do systému okolo sto miliárd korún, sto miliárd korún a vy ste povedali, že nechajte si z toho 20 %, to je úplne perfektné, to je váš zisk.

"Odtrhnutím si z verejných peňazí" môže Fico myslieť dve veci: presun peňazí do správneho fondu alebo "ponechanie" si vytvoreného zisku a voľné nakladanie s ním.

Je pravdou, že pôvodne nemali poisťovne žiadne obmedzenia v tom, koľko z vybraného poistného si "môžu nechať" - teda presunúť do správneho fondu, z ktorého sa hradia náklady na fungovanie poisťovní. Ako napísalo SME v roku 2007 :

"Analýza, ktorá mu včera prešla vládou, nachádza peniaze najmä v zdravotných poisťovniach. Ak minister nájde ústavný spôsob, ako im zakázať výplatu zisku, politicky by nemal mať problém. Oveľa jednoduchšie bude zákonom znížiť hornú hranicu nákladov na správny fond zdravotných poisťovní.

Ten pred dvoma rokmi nemal horný limit, tento rok to sú štyri percentá vyzbieraných peňazí, na budúci rok by sa mala réžia poisťovní stenčiť na tri percentá."

Konečný návrh bol nakoniec na úrovni 3,5 percenta.

V prípade, ak Fico myslel voľné narábanie so ziskom, má taktiež pravdu, poisťovne pri nakladaní s ním boli obmedzené až Valentovičovou novelou, ktorá bola prehlásená za protiústavnú.

napísalo SME v roku 2007


Štrukturálny deficit, očistený, o niektoré položky, ktoré sa očisťujú pre takéto porovnanie, sme dosiahli najväčšie zníženie deficitu v histórii Slovenska.

Štatistiky o štrukturálnom deficite nie sú zrovna tými najfrekventovanejšími ukazovateľmi a tomu zodpovedajá a výsledok hľadania týchto štatistík. Klasické zdroje ukazovateľov verejných účtov, Eurostat a Slovenský štatistický Úrad štrukturálny deficit systematicky nesledujú. Čiastkové údaje sa nám podarilo pozbierať z analýzy ING, MMF a Európskej komisie. Jednotlivé čísla vzhľadom na odlišnú metodiku výpočtu štrukturálneho deficitu sa líšia. Faktom však podľa dostupných zdrojov zostáva, že aj za dnes už nereálneho predpokladu, že by v roku 2011 skončil štrukturálny deficit na úrovni -4,1 resp -4,8%, nie je zníženie štrukturálneho deficitu najväčšie v histórii Slovenska. K väčšiemu skoku došlo podľa štatistík ING ako aj MMF medzi rokmi 2002 a 2003, podľa MMF aj medzi rokmi 2000 a 2001.

MF SR/ING
EconStats
EU
tu
tu


Čiže ak Maďarsko povie, že my tu máme zadefinované v našej ústave, teda vy, kolektívne práva a podporu na vytvorenie kolektívnych samospráv zahraničných Maďarov, ten článok, vlastne d), sa týka prevažne exteritoriality zahraničných Maďarov, ktorých zahrnula ústava do ich jurisdikcie, má potom legitímne právo aj obraňovať ich práva naprieč politickým hraniciam.

Stanovisko premiérky Radičovej sa s týmto argumentom zhoduje : Slovenská strana tvrdí, že článok d) novej maďarskej ústavy, podľa ktorého Maďarsko nesie zodpovednosť za Maďarov žijúcich v zahraničí, má zároveň exteritoriálne účinky. Predsedníčka vlády SR Iveta Radičová povedala, že Slovensko v tejto súvislosti prijme "nevyhnutné opatrenia". Minister zahraničných vecí Dzurinda sa vyjadril v podstate opačne: Nová maďarská ústava nemá žiadne exteritoriálne účinky. Po dnešnom stretnutí so svojím slovenským kolegom to uviedol minister zahraničných vecí Maďarskej republiky János Martonyi. Mikuláš Dzurinda mu dal v tomto za pravdu, avšak ako dodal, takéto dopady by mohli nastať v prípade istej aplikačnej praxe. "V duchu normálnych vzťahov tomu dokážeme predísť," uviedol na tlačovej konferencii. Zahraničný výbor NR SR 12. mája 2011 schválil koaličný text, ktorý bude predložený na rokovanie pléna NR SR a odmieta akékoľvek exteritoriálne účinky legislatívy iných krajín a potvrdzuje záväzok rozvíjať SR na princípe individuálnych práv. Z právneho hľadiska sa k argumentu ale vyjadriť nevieme. Článok D znie: "Maďarsko sledujúc myšlienku jednotného maďarského národa nesie zodpovednosť za osud zahraničných Maďarov, napomáha udržaniu a rozvoju ich spoločenstiev, podporuje ich úsilie smerujúce k udržaniu ich maďarskosti, podporuje spoluprácu medzi sebou a s Maďarskom." Dátum zverejnenia analýzy: 16.05.2011 Naspäť Nahlásiť chybu

zhoduje
Dzurinda
Zahraničný výbor


Aby boli dodržiavané napr. jazykové práva menšín, ktoré tam neboli dodržiavané, pretože čo sa prvé zrušilo v roku 2014 bolo zrušený zákon o používaní jazykov národnostných menšín.

Zákon, ktorý zaviedol tzv. regionálny jazyk, priznal silnejšie postavenie ruštine v mnohých oblastiach Ukrajiny, avšak schválený bol narýchlo a s procedurálnymi pochybeniami len v roku 2012. Práva jazykových menšín sú však garantované v ústave už od roku 1996. Tento zákon navyše zrušený v roku 2014 nebol, hoci jeho zrušenie parlament schválil, prezidenti Turčynov a Porošenko zrušujúci zákon nepodpísali. V praxi teda ruština zostala regionálnym jazykom s postavením podobným štátneho jazyku ukrajinčine až do zrušujúceho verdiktu ústavného súdu v roku 2018. Používanie a rozvoj menšinových jazykov a menovite ruštiny sú však aj naďalej garantované ústavou. Výrok preto hodnotíme ako nepravdivý.

Spomínaný právny akt „O zásadách jazykovej politiky“ na Ukrajine, ktorý je známy aj ako Kivalovov-Kolesničenkov jazykový zákon, bol schválený za vlády prezidenta Viktora Janukovyča v júli roku 2012 a v auguste vstúpil do platnosti len pár mesiacov pred októbrovými parlamentnými voľbami. Zákon posilnil postavenie menšinových jazykov zavedením tzv. „regionálneho“ jazyka. Ten mohol fungovať podobne ako štátny jazyk na úradný styk, v školách či na súdoch, ak minimálne 10 % obyvateľov daného regiónu označilo tento jazyk ako materinský. Ruština sa na základe tohto zákona stala regionálnym jazykom v mnohých mestách a v 13 z 27 administratívnych oblastí, najmä na východe Ukrajiny ale aj v Odese či Kyjeve. V hŕstke obcí získali štatút regionálneho jazyka aj rumunčina, maďarčina a moldavčina.

Proti schváleniu zákona sa postavila opozícia, ktorá sa bála rozdelenia spoločnosti a kritizovali ho aj mnohí experti. V uliciach Kyjeva sa proti prijatiu konali protesty. Kritika sa zamerala aj na fakt, že boli v zákone upravené situácie, pri ktorých sa mal používať buď štátny jazyk alebo regionálny a nie oboje a vytváral tak priestor pre jazykovú segregáciu a podrývanie ukrajinčiny ako jediného štátneho jazyka.

V ukrajinskej ústave z roku 1996 má ukrajinčina postavenie jediného oficiálneho štátneho jazyka, čo potvrdil aj tento zákon. V článku ústavy sa však zároveň zaručuje ochrana, používanie a slobodný vývoj jazykov národných minorít – ruština je navyše ako jediná menovite spomenutá. Vo výroku spomenutý zákon teda nie je a ani nebol jediným, ktorý upravoval postavenie menšinových jazykov, nakoľko ich ochrana vychádza priamo z ústavy a štát zaväzuje práva na ich používanie dodržiavať.

Ruštinu za svoj materinský jazyk v roku 2022 označil každý piaty obyvateľ Ukrajiny, zatiaľ čo ukrajinčinu až 76 %. Významne odlišne to vyzeralo ešte v roku 2012, kedy bol zákon o regionálnom jazyku schválený, vtedy bol pomer ruštiny a ukrajinčiny 42 % k 57 %.

Kivalovov-Kolesničenkov jazykový zákon poslanci vo Verchovnej rade Ukrajiny hlasovaním 23. februára 2014, deň po úteku prezidenta Janukovyča, zrušili, avšak prezident Oleksandr Turčynov a ani jeho nástupca Petro Porošenko zrušujúci zákon nepodpísali . Zákon o regionálnych jazykov tak platil aj naďalej, a to až do rozhodnutia Ústavného súdu 28. februára 2018, kedy súd konštatoval protiústavnosť predmetného zákona, po tom, čo sa naň v roku 2014 obrátilo 57 zákonodarcov. Prijímanie Kivalov-Kolesničenkovho jazykového zákona totiž prebehlo s procedurálnymi chybami, bez diskusie v druhom čítaní, viaceré pozmeňovacie návrhy neboli prejednané a niektorí poslanci, ktorí sa započítali ako prítomní na hlasovaní vôbec neboli. Ústavný súd tak dal poslancom za pravdu a z vyššie uvedených dôvodov zákon zrušil.

Nie je teda pravda, že by bol tento zákon zrušený už v roku 2014, hoci sa o to parlament svojím hlasovaním tesne po úteku odvolaného prezidenta Janukovyča pokúsil. Aj po jeho zrušení ústavným súdom však neprišlo k zrušeniu práv jazykových menšín, ktoré boli a aj naďalej sú chránené v ústave.

akt schválený posilnil fungovať stala získali postavila konali zamerala ústave zaručuje označil úteku nepodpísali konštatoval prebehlo


1)Introduction This essay should answer the crucial question: What makes a great president? Indeed, this is a normative question and therefore an answer will be normative as well. However, this paper should focus on two ways of answering the question, playing a kind of Machiavelli for a promising President. In some respects, they are competing, but in others they complementary. My argument will begin with the notion, that it is a following of “rules of presidency” what makes a great president.


My sa venujeme od roku 39 ako som už spomínal až po rok 89.

Ondrej Krajňák správne uvádza obdobie, ktorým sa ÚPN podľa zákona zaoberá. Predmet zákona o pamäti národa okrem zriadenia ÚPN aj časové obdobie (tzv. rozhodné obdobie), ktorým sa ÚPN zaoberá. "§ 1 Predmet zákona Tento zákon upravuje a) zriadenie Ústavu pamäti národa, b) evidovanie, zhromažďovanie, sprístupňovanie, zverejňovanie, správu a využívanie dokumentov bezpečnostných orgánov Nemeckej tretej ríše a Zväzu sovietskych socialistických republík a tiež bezpečnostných orgánov štátu, ktoré boli vytvorené a zhromaždené v období od 18. apríla 1939 do 31. decembra 1989 (ďalej len „rozhodné obdobie") a ktoré sa týkali zločinov spáchaných na osobách národnosti slovenskej alebo slovenských občanoch iných národností..." Dátum zverejnenia analýzy: 14.02.2013 Naspäť Nahlásiť chybu

zákona o pamäti národa


...ste spomínali tu exekučnú amnestiu, viete, pred dvomi rokmi, keď sme prišli, ako strana nová, (...) priniesli sme tému exekučnú amnestiu.

Exekučná amnestia pojednáva o tom, že po zaplatení dlhu by mali byť občanovi odpustené úroky z omeškania i poplatky a správca pohľadávky by mal následne na to podať návrh na zastavenie exekúcie. V roku 2016 sa exekučná amnestia stala témou Borisa Kollára a jeho hnutia Sme rodina. Výrok hodnotíme ako pravdivý.

amnestia dlhy Návrh znovu hovorila


Krajiny eurozóny jasne deklarovali, že majú zhodu na nových prísnejších pravidlách dodržiavania najmä rozpočtu. Pravidlá, ktoré vynútia zodpovednosť a zabránia krajinám, aby vytvárali príliš veľké deficity a dlhy.

TASR Radičová


Vy ste tu povedali o nejakom rozhodnutí Krajského súdu, ten Krajský súd rozhodol o väzbe, nie o merite veci (pozn. obvinenie Čurillovcov).

V septembri 2021 boli štyria vyšetrovatelia NAKA obvinení Úradom inšpekčnej služby ministerstva vnútra z marenia spravodlivosti a zneužitie právomoci verejného činiteľa. Hneď v októbri 2021 ich Krajský súd v Bratislave prepustil na slobodu s konštatovaním, že ich trestné stíhanie je neopodstatnené . Trojčlenný senát súdu rozhodol v pomere hlasov 3:0. Senát ďalej vo svojom rozhodnutí uviedol , že „dôkazy nazhromaždené vyšetrovateľom nie sú dostatočným podkladom pre trestné stíhanie.“ Rozporoval tak rozhodnutie sudcu Okresného súdu Bratislava III, Juraja Kapinaja, ktorý vyšetrovateľov zobral v septembri do väzby. Senát uviedol, že nerozumie, ako Kapinaj „z dôkazov, ktoré v odôvodnení cituje, ustálil závery o existencii podozrenia zo spáchania trestných činov.” Výrok hodnotíme ako nepravdivý, pretože Krajský súd v októbri 2021 konštatoval neopodstatnenosť samotného trestného stíhania, teda merito veci, nie len neopodstatnenosť väzby.

Generálna prokuratúra vo februári 2022 zrušila štvorici vyšetrovateľov, Jánovi Čurillovi, Pavlovi Ďurkovi, Milanovi Sabotovi a Štefanovi Mašinovi, obvinenie z marenia spravodlivosti, avšak ponechala v platnosti obvinenie zo zneužitia právomoci verejného činiteľa. K posunu v prípade došlo v novembri 2023, kedy Úrad inšpekčnej služby ministerstva vnútra rozhodol , že kauzu odzačiatku viedol zaujatý vyšetrovateľ, Michal Kulich. Vyšetrovatelia NAKA Ján Čurilla, Pavol Ďurka, Milan Sabota a Štefan Mašin mali na starosti kauzy ako Očistec a Judáš.

boli neopodstatnené uviedol ponechala rozhodol starosti


Na Slovensku bol v januári zaznamenaný najvyšší medzimesačný nárast inflácie v rámci EÚ.

Podľa Eurostatu bol na Slovensku medzimesačný nárast cien v januári 2011 o 2,1% oproti decembru 2010. V porovnaní s ostatnými krajinami EÚ sme sa tak ocitli na prvom mieste, pričom krajinou s druhou najvyššou hodnotou bolo Lotyšsko s infláciou vo výške 1,3%.

Eurostatu


Ale naozaj sa treba zamyslieť nad tým, že keď Smer dostal v roku 2010 nejaké peniaze a teraz znova dostal iba v podstate príspevok za hlasy skoro nejakých 9 miliónov eur, čo je štvrť miliarda korún 270 miliónov korún.

Podľa informácií denníka SME politická strana SMER-SD získala po voľbách do NR SR za hlasy presne 8 915 441 eur, čo je skoro 9 miliónov eur. Táto suma sa po prepočte na slovenské koruny rovná sume 268 586 575 slovenských korún. Igor Matovič neuvádza úplne presné čísla, avšak ide skutočne o približne 9 miliónov eur resp. 270 miliónov slovenských korún, ktoré strana SMER-SD získala po voľbách za hlasy.

SME


V Turecku, tam neumierajú (utečenci, pozn.).

Aj keď sa informácie o predčasnej úmrtnosti utečencov spôsobenej násilím, hladom či chorobami v našich zdrojoch nenachádza, píše sa v nich o rôznych iných výzvach ktorým utečenci čelia. Výrok však vzhľadom na to, že vyslovene k úmrtiam nedochádza hodnotíme ako pravdivý. Na stránkach Open Democracy zo septembra 2015 sa píše o narastajúcej nechuti Turkov poskytovať oporu utečencom, z ktorých 1,9 milióna tvorili toho času Sýrčania. Utečencom sa venovalo 25 utečeneckých táborov na turecko-sýrskej hranici. Na stránke sa ale tiež píše, že Turci odmietajú dávať Sýrčanom právny status utečenca. Takíto Sýrčania potom nemôžu legálne pracovať. Školy pritom navštevovalo len 20 % sýrskych utečeneckých detí. Human Rights Watch rovnako popisuje problém s právnym statusom utečenca.

Open Democracy
Human Rights Watch
UNHCR
informovala
informovala
informovala
objavili
celkových


Môžme sa pozrieť na stavy hovädzieho dobytka, kde klesali (za minulej vlády, pozn.).

ŠÚ SR